text:
Iyo umuntu yakijijwe, agomba kumenya ngo ndi nde muri Kristo Yesu, naremewe iki, hanyuma ni gute nagikora?. "Nk’uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye"
Mu nyigisho zabanje kubijyanye no kwizera, twavuze ku bwoko( uburyo) 10 bwo kwizera. Twanagarutse kandi ku bintu bikuza kwizera, twabonye ko hari n’ibintu bishobora kubangamira kwizera. Ibyo bintu twasanze ari inkoni ikubita kwizera, ni urusika rukomeye umuntu akwiye gukuraho kuko rutuma atashyikira kwizera. Uyu munsi tugiye guhuza kwizera gufatanyije n’imirimo.
Ni mu gitaramo cy’ijambo ry’Imana n’indirimbo cyabaye kuri uyu wa 31 Mutarama 2021 kinyuze kuri Agakiza Tv. Hamwe na Pasiteri Habyarimana Desire, umufasha we Ada Kiyange Darlene wari umuyobozi wa gahunda, ndetse n’umuramyi Ashimwe Dominic.
"Mbese bene Data, byavura iki niba umuntu avuga yuko afite kwizera, nyamara akaba ari nta mirimo akora? Bene uko kwizera kwabasha kumukiza? Cyangwa se, hagira mwene Data w’umugabo cyangwa w’umugore wambaye ubusa, kandi akaba abuze ibyokurya by’iminsi yose, maze umwe muri mwe akamubwira ati “Genda amahoro ususuruke uhage”, ariko ntimumuhe ibyo umubiri ukennye byavura iki? uko ni ko no kwizera iyo kudafite imirimo, ahubwo kuri konyine kuba gupfuye.
Ahari umuntu yazavuga ati “Wehoho ufite kwizera, jyeweho mfite imirimo.” Nyereka kwizera kwawe kutagira imirimo, nanjye ndakwereka kwizera kwanjye kugaragazwa n’imirimo yanjye. Wizera yuko Imana ari imwe rukumbi. Ibyo ni byiza, ariko abadayimoni na bo barabyizera bagahinda imishyitsi.
Wa muntu utagira umumaro we, ntuzi yuko kwizera kutagira imirimo ari impfabusa? Mbese sogokuruza Aburahamu ntiyatsindishirijwe n’imirimo, ubwo yatangaga Isaka umwana we ngo atambwe ku gicaniro? Ubonye yuko kwizera kwafatanije n’imirimo ye, kandi ko kwizera kwe kwatunganijwe rwose n’imirimo ye.
Ni cyo cyatumye ibyanditswe bisohora, bya bindi bivuga ngo “Aburahamu yizeye Imana bimuhwanirizwa no gukiranuka”, yitwa incuti y’Imana. Mubonye yuko umuntu atsindishirizwa n’imirimo, adatsindishirizwa no kwizera gusa.
Dore na maraya uwo Rahabu. Mbese ntiyatsindishirijwe n’imirimo ubwo yacumbikiraga za ntumwa, akaziyobora indi nzira?. Nuko rero nk’uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye". Yakobo 2: 14-26
Abantu benshi barizeye birangirira aho, kwizera kwabo ntikwakura kuragwingira bituma imirimo yo kwizera itagaragara mu buzima bwabo. Yakobo yaduhamirije ko iyo kwizera kugumye kuri konyine kudashobora gukura. Reka tubigereranye n’umwana, aramutse avutse ntakorerwe ibikurikira ntashobora kubaho. Uku niko abantu benshi byabagendekeye, babuze gukura mu kwizera.
Iyo umuntu akijijwe aba atsindishirijwe, ibyo ni igikorwa gikorwa n’Umwuka Wera nta ruhare rwawe rurimo, ni ukwizera kwavutse. Hirya yo gutsindishirizwa kwizera kumaze kuvuka, umuntu akurikizaho kwezwa no guhinduka ku ngeso.
Iyo umuntu amaze guhinduka ku ngeso, ni byiza kureba ko adafite umutima ukomeretse, yasanga afite ibikomere akabizana kuri Yesu akabimukiza. Hanyuma ugatera indi ntambwe yo gutunganya kwizera kwe, akagira agakiza gakomeye kubatse ku rufatiro ruzima, adapfa kugushwa n’ikibonetse cyose.
Ibi rero ni ibigaragaza ko kwizera k’umuntu kugenda gupfa, hakazasigara izina gusa. Kuko niba kwizera kutagaragazwa n’imirimo ntakuzaba guhari, Yesu yaravuze ngo “ Nimukundana nibwo bazamenya ko muri abigishwa”.
Mu ijambo ry’Imana Bibiliya yaduhaye ingero z’abantu 2: Urimo kuvuga ko afite kwizera, undi akavuga ko afite kwizera gufite imirimo. Mubyukuri birumvikana ko uzemerwa ni ufite kwizera kugeretseho imirimo.
Mu 1Abakorinto 15: 58, haravuga ngo” Nuko bene Data bakundwa, mukomere mutanyeganyega murushaho iteka gukora imirimo y’Umwami, kuko muzi yuko umuhati wanyu atari uw’ubusa ku Mwami".
Ikintu kigaragaza ko abantu bakomeye mu gakiza, ni uko bakora imirimo y’Umwami badahaswe. Iyo umuntu afite ububyutse muri we, ajya gusura abarwayi ku bitaro ntawabitangaje, arwana no kureba icyo yakora kugira ngo Ubwami bw’Imana bwubakwe.
Kwizera kutagira imirimo nink’ukw’abadayimoni
Ku murongo wa 19 mu ijamo twasomye muri Yakobo haravuga ngo" Wizera yuko Imana ari imwe rukumbi. Ibyo ni byiza, ariko abadayimoni na bo barabyizera bagahinda imishyitsi".
Abadayimoni bo barenza aho twebwe tubyizera, bahinda imishyitsi bazi Imana iyo ari yo. Bahoze babana mu ijuru( Satani yahoze ayoboye kuramya no guhimbaza). Ntabwo dukwiye kugira kwizera nk’ukw’abadayimoni. Nkuko twabigarutseho iyo umuntu yakijijwe, agomba kumenya ngo ndi nde muri Kristo Yesu, naremewe iki, hanyuma ni gute nagikora?.
Hari abantu benshi bazarinda bapfa batazi icyo baremewe!, bashobora kugera mu ijuru ntawaca urubanza, ariko Bibiliya iravuga ngo ‘Bazagera yo nk’abakuwe mu muriro’. Ni abantu badafite ikintu na kimwe bazahemberwa, nta kamba bazambara mu bwami bw’Imana kubera ko batigeze bakora imirimo yo kwizera.


c: text/html

text:
Isomo ryo mu gitabo cy’Umuhanuzi Izayi 50,4-9a
Nyagasani Uhoraho yampaye ururimi, ambwira icyo mvuga kugira ngo menye kuramira uwarushye. Buri gitondo arankangura, akanyigisha gutega amatwi nk’abigishwa. Nyagasani Uhoraho yanzibuye amatwi, nanjye sinabyangira, ndetse sinatezuka. Nategeye umugongo abankubitaga, imisaya yanjye nyitegeza abamfuraga ubwanwa; uruhanga rwanjye sinaruhisha abantukaga, bancira mu maso. Cyakora Nyagasani Uhoraho arantabara, agatuma ibitutsi bitanca intege. Uruhanga rwanjye ndarukomeza nk’ibuye, kandi nzi ko ntazakorwa n’ikimwaro. None se ko undenganura ari hafi, ni nde watinyuka kumburanya? Naze tujyane imbere y’umucamanza! Ni nde uzanshinja mu rubanza? Ngaho niyigaragaze, maze anyegere! Ni byo rwose, Nyagasani Uhoraho arantabara; ni nde rero wanshinja icyaha?
Zaburi ya 68 (69), 8-10, 21-22, 31.33-34
R/ Mana yanjye, wowe Nyir’ubuntu budashira, undengere kuko ari wowe nkesha agakiza.
Niyumanganya ibitutsi ku mpamvu yawe,
nkemera gukozwa isoni n’ikimwaro;
nahindutse umunyamahanga mu bavandimwe,
mba n’intamenyekana muri bene mama.
Ni koko, ishyaka mfitiye Ingoro yawe riramparanya,
n’ibyo bagutuka ni jye bishengura.
Ibitutsi byambihije umutima bimviramo no kurwara,
ntegereza uwangoboka ndaheba,
nshaka uwampoza, sinamubona!
Ibiryo byanjye babiroshyemo uburozi,
inyota inyishe banyuhira indurwe.
Ubwo nzaririmba izina ryawe,
kandi ndyamamaze mu bisingizo.
Abiyoroshya nibabibona, bazishima bati
«Mwebwe abashakashaka Imana, murakagwira!»
Kuko Uhoraho yumva abatishoboye,
ntatererane abe bari ku ngoyi.

robotstxt: allowed

filter: keep


text:
Hashize imyaka mike Ikigo cy’igihugu cy’uburezi gitangaje ko iyo urebye ibitabo bigenewe abana b’u Rwanda ariko byacapiwe hanze usangamo amakosa menshi y’imyandikire. Iki kigo cyavuze ko...
Ku isomero rya Kigali kuri uyu wa Gatanu taliki 10, Kamena, 2022 habereye igikorwa cyo gusomera igitabo runaka cyanditswe n’uwarokotse Jenoside yakorewe Abatutsi mu rwego rwo...
Buri taliki 23, Mata, buri mwaka isi izirikana akamaro k’ibitabo mu bantu. Ibitabo nibyo bikoresho byagiriye abantu akamaro kurusha ibindi nyuma y’ubuhinzi. Ubuhinzi bwatumye bakura hafi...
Muri iki gihe abantu bacye nibo batira igitabo. Ndetse gutunga ibitabo ntibigifatwa nk’ikintu kidasanzwe mu mibereho ya muntu. Ariko rero, siko byahoze. Mu Bugereki na Roma...
Hari Kuwa Kabiri taliki 01, Ukuboza, 2020 ubwo Nyakubahwa Minisitiri w’Intebe Dr Ngirente Edouard yabwiraga Intumwa za rubanda uko uburezi buhagaze. Yavuze ko muri 2018 ari...
[wp-rss-aggregator]


text:
IGICE CYO KWIGWA CYA 7
Nitwicisha bugufi, tuzashimisha Yehova
“Nimushake Yehova mwa bicisha bugufi bo mu isi mwe, . . . mushake kwicisha bugufi.”—ZEF 2:3.
INDIRIMBO YA 80 “Nimusogongere mwibonere ukuntu Yehova ari mwiza”
INSHAMAKE *
1-2. (a) Mose yari muntu ki, kandi se yakoze iki? (b) Kuki dusabwa kwicisha bugufi?
BIBILIYA ivuga ko Mose “yari umuntu wicishaga bugufi cyane kurusha abantu bose bari ku isi” (Kub 12:3). Ese ibyo bisobanura ko yari ikigwari, ahuzagurika kandi ari umunyabwoba? Bamwe bavuga ko ari uko umuntu wicisha bugufi aba ameze. Ariko ibyo si byo. Mose yari intwari, azi gufata ibyemezo kandi yakoreraga Imana n’imbaraga ze zose. Yehova yamufashije guhangana n’umutegetsi ukomeye wa Egiputa, ayobora abantu bagera kuri miriyoni nk’eshatu bambuka ubutayu. Nanone yafashije Abisirayeli kunesha abanzi babo.
2 Nubwo tudahura n’ibibazo nk’ibya Mose, buri munsi duhura n’abantu cyangwa imimerere ituma kwicisha bugufi bitugora. Nubwo bimeze bityo ariko, dusabwa kugaragaza uwo muco. Yehova asezeranya ko ‘abicisha bugufi bazaragwa isi’ (Zab 37:11). Ese ubona wicisha bugufi? Abandi se bo babibona bate? Mbere yo gusubiza ibyo bibazo by’ingenzi, tugomba kumenya icyo kwicisha bugufi bisobanura.
KWICISHA BUGUFI BISOBANURA IKI?
3-4. (a) Kwicisha bugufi twabigereranya n’iki? (b) Ni iyihe mico dusabwa kugira ngo tube abantu bicisha bugufi, kandi kuki?
3 Kwicisha bugufi * twabigereranya n’igihangano cy’amabara meza. Kubera iki? Kimwe n’uko umunyabugeni avanga amabara atandukanye kugira ngo akore igihangano kiza, ni ko natwe dusabwa kugira imico myiza itandukanye kugira ngo dushobore kwicisha bugufi. Imwe muri iyo mico ni ukuganduka, kwitonda n’ubutwari. Kuki dusabwa kugira iyo mico niba twifuza gushimisha Yehova?
4 Abantu bicisha bugufi ni bo bonyine baganduka, bagakora ibyo Imana ishaka. Bimwe mu byo Imana ishaka ni uko tuba abantu bitonda (Mat 5:5; Gal 5:23). Iyo dukoze ibyo Imana ishaka, birakaza Satani. Ni yo mpamvu nubwo twicisha bugufi kandi tukitonda, abantu benshi bo muri iyi si ya Satani batwanga (Yoh 15:18, 19). Bityo rero, tugomba kugira ubutwari kugira ngo turwanye Satani.
5-6. (a) Kuki Satani yanga abantu bicisha bugufi? (b) Ni ibihe bibazo tugiye gusuzuma?
5 Umuntu uticisha bugufi yishyira hejuru, akarakara bikabije, kandi ntiyumvire Yehova. Uko ni ko Satani ameze rwose. Kuba yanga abantu bicisha bugufi rero, ntibitangaje! Abo bantu bashyira Satani ahabona, kubera ko bafite imico atagira. Ikimubabaza kurushaho ni uko bagaragaza ko ari umubeshyi. Kubera iki? Ni ukubera ko n’iyo yagira ate, adashobora kubuza abantu bicisha bugufi gukorera Yehova!—Yobu 2:3-5.
6 Ariko se ni ryari kwicisha bugufi biba bitoroshye? Kuki tugomba gukomeza kwitoza uwo muco? Kugira ngo dusubize ibyo bibazo, reka dusuzume urugero rwa Mose, urw’Abaheburayo batatu bajyanywe mu bunyage i Babuloni n’urwa Yesu.
NI RYARI KWICISHA BUGUFI BIBA BITOROSHYE?
7-8. Mose yitwaye ate igihe yasuzugurwaga?
7 Mu gihe ufite inshingano yo kuyobora abandi. Kwicisha bugufi bishobora kugora abafite inshingano yo kuyobora abandi, cyanecyane mu gihe umwe mu bo bayobora abasuzuguye cyangwa akabanenga. Ese ibyo byaba byarakubayeho? Byagenda bite se ari umwe mu bagize umuryango wawe ugusuzuguye? Wakwitwara ute? Reka turebe uko Mose yitwaye igihe byamubagaho.
8 Yehova yahaye Mose inshingano yo kuyobora Abisirayeli n’iyo kwandika amategeko iryo shyanga ryagenderagaho. Ntawutarabonaga ko Yehova yari ashyigikiye Mose rwose! Nubwo byari bimeze bityo Kub 12:1-13). Kuki Mose yitwaye atyo?ariko, mushiki we Miriyamu n’umuvandimwe we Aroni, baramunenze, banavuga ko yashatse umugore udakwiriye. Iyo ibyo biza kuba ku wundi muntu ufite ububasha nk’ubwa Mose, yashoboraga kurakara kandi agashaka kwihorera. Icyakora Mose we si uko yabigenje. Ntiyahise arakara. Ahubwo yinginze Yehova ngo adohorere Miriyamu (
9-10. (a) Yehova yatoje Mose ate? (b) Ni iki abatware b’imiryango n’abasaza b’itorero bakwigira kuri Mose?
9 Mose yari yaremeye ko Yehova amutoza. Imyaka 40 mbere yaho, igihe yabaga ibwami muri Egiputa, ntiyicishaga bugufi. Muri icyo gihe yigeze kurakara cyane, yica umuntu yumvaga ko yarenganyije mugenzi we. Icyo gihe Mose yibwiraga ko Yehova amushyigikiye. Yehova yamaze imyaka 40 atoza Mose kugira ngo asobanukirwe ko ubutwari atari bwo bwonyine bwari kuzamufasha kuyobora Abisirayeli, ahubwo ko yasabwaga no kwicisha bugufi. Kugira ngo ashobore kwicisha bugufi, yagombaga kuganduka no kwitonda. Iryo somo yararifashe, kandi yabaye umuyobozi mwiza.—Kuva 2:11, 12; Ibyak 7:21-30, 36.
10 Muri iki gihe, abatware b’imiryango n’abasaza b’itorero bakwiriye kwigana Mose. Mu gihe umuntu agusuzuguye, ntukihutire kurakara. Niba hari ikosa wakoze, jya wicisha bugufi uryemere (Umubw 7:9, 20). Jya ugandukira Yehova, ukemure ibibazo ukurikije amabwiriza atanga. Ikindi kandi, jya usubizanya ineza buri gihe (Imig 15:1). Abatware b’imiryango n’abasaza b’itorero bitwara batyo, bashimisha Yehova, bakimakaza amahoro kandi bakabera abandi urugero mu birebana no kwicisha bugufi.
11-13. Ni irihe somo twavana ku Baheburayo batatu?
11 Mu gihe utotezwa. Kuva kera, abategetsi bagiye batoteza abagaragu ba Yehova. Bashobora kudushinja ibintu byinshi, ariko mu by’ukuri baba batuziza ko twahisemo “kumvira Imana yo mutegetsi aho kumvira abantu” (Ibyak 5:29). Bashobora kutugira urw’amenyo, bakadufunga, bakaba banadukubita. Icyakora Yehova aradufasha ntitwihorere, ahubwo tugakomeza gutuza.
12 Reka dusuzume urugero twasigiwe n’Abaheburayo batatu bari mu bunyage, ari bo Hananiya, Mishayeli na Azariya. * Umwami wa Babuloni yabategetse kunamira igishushanyo kinini cyane cya zahabu yari yakoze. Bamusobanuriye bitonze impamvu batashoboraga kunamira icyo gishushanyo. Bakomeje kugandukira Imana, nubwo umwami yabashyiragaho iterabwoba, ababwira ko ari bubajugunye mu itanura ry’umuriro. Yehova yahise abakiza, ariko mu by’ukuri ntibari babyiteze. Ahubwo bari biteguye kwakira icyo Yehova yari kureka kikababaho cyose (Dan 3:1, 8-28). Bagaragaje neza ko abantu bicisha bugufi, baba ari intwari. Nta mwami, nta bikangisho cyangwa ibihano byatuma tureka gukorera Yehova wenyine.—Kuva 20:4, 5.
13 Twakwigana dute abo Baheburayo batatu mu gihe dutotezwa? Twicisha bugufi, tukiringira ko Yehova azatwitaho (Zab 118:6, 7). Abadushinja ibibi, tubasubiza mu bugwaneza kandi tububashye (1 Pet 3:15). Nanone twirinda ikintu icyo ari cyo cyose cyadutandukanya na Data udukunda.
14-15. (a) Ni iki gishobora kutubaho mu gihe duhangayitse? (b) Dukurikije ibivugwa muri Yesaya 53:7, 10, kuki twavuga ko Yesu ari we watanze urugero ruhebuje rwo kwicisha bugufi mu gihe duhangayitse?
14 Mu gihe uhangayitse. Twese tujya duhangayika bitewe n’ibintu bitandukanye. Dushobora guhangayika mu gihe tugiye gukora ikizamini ku ishuri cyangwa tugahangayikishwa n’akazi runaka. Nanone dushobora guhangayikishwa n’uko twakwivuza mu gihe turwaye. Iyo duhangayitse, kwicisha bugufi biratugora. Ibintu ubusanzwe bitatubabazaga, bishobora kuturakaza. Dushobora kuvuga nabi cyangwa tugakorera abandi ibintu bitari byiza. Niba nawe hari igihe wumva uhangayitse, reba uko Yesu yitwaye igihe yari ahangayitse.
15 Mu mezi ya nyuma y’ubuzima bwe ku isi, yari ahangayitse cyane. Yari azi ko yari kuzicwa urw’agashinyaguro (Yoh 3:14, 15; Gal 3:13). Habura amezi make ngo apfe, yavuze ko yari ababaye cyangwa ahangayitse cyane (Luka 12:50). Nanone, igihe haburaga iminsi mike ngo apfe, yaravuze ati: “Umutima wanjye urahagaze.” Isengesho yavuze abwira Imana uko yiyumvaga, rigaragaza ko yicishaga bugufi kandi akayigandukira. Yarasenze ati: “Data, ndokora unkure muri iki gihe cy’amakuba! Nyamara iki gihe cy’amakuba kigomba kungeraho, kuko ari cyo cyatumye nza. Data, ubahisha izina ryawe” (Yoh 12:27, 28). Icyo gihe cy’amakuba kigeze, Yesu yagaragaje ubutwari, yishyira mu maboko y’abanzi b’Imana, bamwica urw’agashinyaguro. Nubwo yari ahangayitse kandi ababara cyane, yicishije bugufi akora ibyo Imana ishaka. Nta gushidikanya ko Yesu ari we watanze urugero ruhebuje rwo kwicisha bugufi mu gihe duhangayitse.—Soma muri Yesaya 53:7, 10.
16-17. (a) Ni iki inshuti za Yesu zakoze cyashoboraga gutuma adakomeza kwicisha bugufi? (b) Twakwigana Yesu dute?
16 Mu ijoro rya nyuma Yesu ari hano ku isi, hari ikintu abigishwa be bakoze cyashoboraga gutuma adakomeza kwicisha bugufi. Tekereza nawe ukuntu yari ahangayitse. Yibazaga niba yari gukomeza kuba indahemuka kugeza apfuye. Abantu babarirwa muri za miriyari ni we bari batezeho amakiriro (Rom 5:18, 19). Ik’ingenzi kurushaho, uko yari kwitwara byari kubahisha Se cyangwa bikamusuzuguza (Yobu 2:4). Icyakora muri iryo joro rya nyuma, igihe yarimo asangira n’inshuti ze magara, ari zo ntumwa ze, zagiye ‘impaka zikomeye, zishaka kumenya uwasaga naho akomeye muri zo.’ Yesu yari yarabakosoye inshuro nyinshi, ababwira ko bagomba kwicisha bugufi, ndetse no kuri uwo mugoroba nyirizina. Nubwo byari bimeze bityo ariko, Yesu ntiyarakaye, ahubwo yakomeje gutuza. Yongeye kubakosora mu bugwaneza ariko atajenjetse, abasobanurira imyifatire bagombaga kugira. Hanyuma yabashimiye ko bakomeje kumushyigikira mu budahemuka.—Luka 22:24-28; Yoh 13:1-5, 12-15.
17 Ibyabaye kuri Yesu biramutse bitubayeho twakwitwara dute? Dushobora kwigana Yesu, tugakomeza gutuza no mu gihe duhangayitse. Tuge tuganduka, twumvire itegeko rya Yehova ridusaba ‘gukomeza kwihanganirana’ (Kolo 3:13). Ikizadufasha kumvira iryo tegeko ni ukwibuka ko twese tujya tuvuga cyangwa tugakora ibintu bibabaza abandi (Imig 12:18; Yak 3:2, 5). Nanone tuge dushimira abandi imico myiza bafite.—Efe 4:29.
KUKI TUGOMBA GUKOMEZA KWICISHA BUGUFI?
18. Yehova afasha ate abicisha bugufi gufata imyanzuro myiza, ariko se ni iki bagomba gukora?
18 Bidufasha gufata imyanzuro myiza. Mu gihe duhuye n’ibibazo bikomeye ariko tukaba tutazi icyo twakora, Yehova adufasha gufata imyanzuro myiza. Icyakora adufasha ari uko gusa twicisha bugufi. Adusezeranya ko azumva “ibyifuzo by’abicisha bugufi” (Zab 10:17). Nanone azakora ibirenze kumva ibyifuzo byacu. Bibiliya igira iti: “Azafasha abicisha bugufi kugendera mu mategeko ye, kandi abicisha bugufi azabigisha inzira ye” (Zab 25:9). Yehova atuyobora akoresheje Bibiliya, ibitabo by’imfashanyigisho zayo * n’ibindi bikoresho byose dutegurirwa n’‘umugaragu wizerwa kandi w’umunyabwenge’ (Mat 24:45-47). Nitwicisha bugufi tukemera ko Yehova adufasha, tuziyigisha dukoresheje ibyo bikoresho aduha kandi tugaragaze ko tuganduka dushyira mu bikorwa ibyo twize.
19-21. Ni irihe kosa Mose yakoreye i Kadeshi, kandi se ibyamubayeho bitwigisha iki?
19 Biturinda gukora amakosa. Reka twongere dusuzume ibyabaye kuri Mose. Yamaze imyaka myinshi yicisha bugufi kandi akora ibishimisha Yehova. Icyakora igihe Abisirayeli bari bamaze imyaka hafi 40 bazerera mu butayu, yananiwe kwicisha bugufi. Hari hashize igihe gito mushiki we apfuye, bamuhamba i Kadeshi. Uwo mushiki we ashobora kuba ari we warokoye ubuzima bwe muri Egiputa. Icyo gihe Abisirayeli bongeye kwitotomba bavuga ko bari babayeho nabi. ‘Batonganyije Mose’ bamuziza ko bari babuze amazi. Nubwo Yehova yari yarakoze ibitangaza byinshi binyuze Kub 20:1-5, 9-11.kuri Mose kandi Mose akaba yari amaze igihe kinini abayobora neza, ntibyababujije kwitotomba. Ntibitotombeye gusa ko babuze amazi, ahubwo banitotombeye Mose nk’aho ari we watumye bicwa n’inyota.—
20 Mose yararakaye cyane, ananirwa kwicisha bugufi. Aho kugira ngo agaragaze ukwizera abwire urutare ngo ruzane amazi nk’uko Yehova yari yabimubwiye, yatonganyije abantu, kandi ababwira ko agiye kubakorera igitangaza. Hanyuma yakubise urutare inshuro ebyiri, ruvamo amazi menshi. Ubwibone n’uburakari byatumye akora ikosa rikomeye (Zab 106:32, 33). Kuba yarananiwe kwicisha bugufi mu gihe gito gusa, byamubujije kwinjira mu Gihugu k’Isezerano.—Kub 20:12.
21 Ibyabaye kuri Mose bitwigisha byinshi. Icya mbere, tugomba guhatana kugira ngo dukomeze kwicisha bugufi. Turamutse duteshutse ntidukomeze kwicisha bugufi, n’iyo byaba akanya gato, ubwibone bushobora kutuganza, bikaba byatuma tuvuga cyangwa tugakora ibintu by’ubupfapfa. Icya kabiri, kwicisha bugufi birushaho kutugora mu gihe duhangayitse. Bityo rero, tuge twihatira gukomeza kwicisha bugufi no mu gihe duhangayitse.
22-23. (a) Kuki tugomba gukomeza kwicisha bugufi? (b) Amagambo yo muri Zefaniya 2:3 agaragaza iki?
22 Biraturinda. Vuba aha, Yehova azarimbura ababi bose ku isi, hasigare abicisha bugufi bonyine. Icyo gihe isi izagira amahoro nyakuri (Zab 37:10, 11). Ese nawe uzaba uri muri abo bantu bicisha bugufi bazasigara? Nukora ibihuje n’ibyo Yehova yadusabye binyuze ku muhanuzi Zefaniya, uzaba ubarimo.—Soma muri Zefaniya 2:3.
23 Kuki muri Zefaniya 2:3 havuga ngo: “Ahari mwazahishwa”? Ayo magambo ntiyumvikanisha ko Yehova adashoboye kurinda abantu akunda, kandi bakora ibimushimisha. Ahubwo agaragaza ko tugomba kugira icyo dukora kugira ngo azaturinde. Kugira ngo tuzarokoke ‘umunsi w’uburakari bwa Yehova’ bityo tubeho iteka, tugomba gushyiraho imihati tugakomeza kwicisha bugufi kandi tugashimisha Yehova.
INDIRIMBO YA 120 Tujye twiyoroshya nka Kristo
^ par. 5 Kwicisha bugufi ntibivukanwa. Tugomba kubyitoza. Iyo dushyikirana n’abantu barangwa n’amahoro, kwicisha bugufi bishobora kutworohera. Ariko iyo tugiranye ikibazo n’abibone, kwicisha bugufi biratugora. Muri iki gice, turi busuzume ingorane dushobora guhura na zo mu gihe twitoza uwo muco mwiza cyane.
^ par. 3 AMAGAMBO YASOBANUWE: Kwicisha bugufi ni ukugaragariza abandi ubugwaneza kandi washotorwa ugakomeza kwitonda. Umuntu wicisha bugufi ntagira ubwibone, ahubwo abona ko abandi bamuruta. Yehova na we yicisha bugufi, akatugaragariza urukundo n’imbabazi nubwo turi abantu badatunganye.
^ par. 12 Abanyababuloni bise abo Baheburayo andi mazina, ari yo Shadaraki, Meshaki na Abedenego.—Dan 1:7.
^ par. 18 Urugero, reba ingingo ifite umutwe uvuga ngo: “Jya ufata imyanzuro ihesha Imana icyubahiro,” yasohotse mu Munara w’Umurinzi wo ku itariki ya 15 Mata 2011.
^ par. 59 IBISOBANURO BY’AMAFOTO: Igihe abigishwa ba Yesu bajyaga impaka zikomeye bashaka kumenya umukuru muri bo, yakomeje gutuza, abakosora mu bugwaneza.


text:
Kwangirika k'uruhande rw'ipine biterwa naipine ihura n’imyuka ihumanya ikirere, cyane cyane ozone, kandi nkuko Robert Lanenga yabivuze mubitekerezo, UV yerekanwe. Kandi uko inzira ikomeza uko imyaka igenda ishira imyaka ipine igira ingaruka kuburyo kwangirika bizaba bikomeye.
Nibyiza gutwara mumapine yumye?
Igihe cyonyine ugomba gutwara imodoka ifite amapine yumye nimugihe ugana mumaduka ya mashini cyangwa amapine. Iyo ipine imaze kubora, umwuka urashobora guhunga unyuze mumashanyarazi ya tine byoroshye.. Ibi bitera ipine kumeneka mugihe utwaye.
Nigute ushobora kurinda amapine kubora?
Nigute wakwirinda kubora byumye mumapine yabitswe
- Shira amapine kure yizuba ryizuba mugihe ubitse. …
- Menya neza ko amapine yawe afite isuku kandi yumye mbere yuko yinjira mububiko. …
- Gerageza kubika amapine yawe mubushyuhe burigihe. …
- Kuraho amapine mumodoka yawe niba uyibitse amezi arenga atatu. …
- Bika amapine arekuye mumifuka yumuyaga.
Amapine amara igihe kingana iki mbere yo gukama?
Imyaka itandatu kugeza ku myakani hafi ipine yose ni nziza, utitaye kubirometero. Kugenzura akayira kegereye uduce duto hejuru ya reberi. Bizaba bisa nkibice biri mumurongo wibumba.


text:
Kuri uyu wa kabiri tariki 6 Ugushyingo, kuri Centre de pastorale Incuti hateraniye inama yayobowe n’umwepiskopi Celestin HAKIZIMANA
.
Iyo nama yari yitabiriwe na bapadiri bakuru, ba Vicaire économe, n’umulayiki umwe ba buri paruwasi bo muri Diyosezi ya Cyangugu
.
Iyo nama yari igamije kurebera hamwe uko buri paruwasi yakoresheje umutungo muri uyu mwaka w’ubutumwa dusoje no kurebera hamwe igenamigambi ry’uyu mwaka twatangiye
situational circumstances, performance anxiety, the nature of cialis no prescriptiion vascular insufficiency may be candidates for surgical cure.
. Inama yamaze umunsi umwe.


text:
Bamwe mu baturage bahoze bakora imirimo yangizaga Pariki y’Igihugu ya Gishwati-Mukura bakaza kubireka, bakaba aribo bari kuyibungabunga kuri ubu barishimira iterambere ibagejejeho babikesha ku kuba ubu ryarabaye pariki isurwa na bamukerarugendo.
Bamwe muri ba rushimusi bahoze bangiza iyi Pariki, bavuga ko batari bazi ingaruka z’ibyo bakoraga, bakarengera inyungu zabo bwite ariko bangiza inyungu rusange.
Kabasha Etienne wo mu Murenge wa Mushongi mu Karere ka Rutsiro, ni umwe mu bahoze bakorera ubuhinzi n’ubuhigi muri iyi Pariki ariko ubu akaba ari umukozi ushinwe kuyirinda.
Yagize ati "Mbere nahingagamo ibirayi, tugatema ibiti tugatwikamo amakara ibindi tukabicana. Iyi Pariki twahoze tuyihigiramo amafumberi n’inkima bikaribwa, izindi nyamaswa tukazica tugira ngo zitatwonera. Ishyamba ryari ryarashize hasigaye agace gato cyane, imvura yaragwaga isuri n’inkangu bikariduka bikica abantu, ariko ubu ni jyewe ndirinda, ngomba kumenya uwinjiyemo nicyo agiye gukoramo, mbese mfitemo akazi ubu nta kibazo kandi n’abandi barituriye bose baragenda basobanukirwa ibyiza byaryo".
Nizeyumukiza, nawe yagize ati "iri shyamba ridufitiye akamaro kanini kuko ibyiza bivamo natwe bitugeraho kuko nk’ubu ingo zituriye aha zose bazihaye amazi meza mu rwego rwo kubarinda kujyamo gushaka amazi, kuko mbere niho twajyaga kuvoma amazi ashoka abamo. Ikindi batwubakiye ishuri, abana biga hafi, mbese ni byinshi twagezeho ku bw’iyi parike kandi twiyemeje kuribungabunga".
Umukozi mu Rwego rw’Igihugu rw’Iterambere, RDB, Ushinzwe Kurengera Urusobe rw’Ibidukikije biboneka muri iyi Pariki, Thiery Aimable Nzeyineza, yavuze ko n’ubwo hari byinshi byakozwe, hari abaturage bagifite imyumvire yo kwangiza iyi Pariki.
Yagize ati "Turacyafite imbogamizi z’abaturage binjira muri Pariki kuko baracyafitemo imirima bahingamo, abandi hari aho inyamaswa zibonera kubera ko bahinga hafi yazo. Tuzakomeza gufatanya na bo tubashishikarize guhinga ibihingwa bitonwa n’izi nyamaswa kuko tugomba kwiga kubana nazo.”
Umuyobozi w’Ishimi ry’Ubumenyi, Ikoranabuhanga no Guhanga Udushya muri UNESCO, Mvunabandi Dominique, avuga ko guteza imbere abaturage baturiye ibyanya bikomye no gukora ubushakashatsi ari byo bizatuma kurengera ibidukikije bishoboka.
Yagize ati "Icyo dushyize imbere ni uguteza imbere abaturage baturiye ibyanya bikomye n’aho ibyo byanya biri, tuzakomeza gukora ubushakashatsi ariko tunigisha abaturage kubana neza n’ibidukikije biba muri ibyo byanya, kugira ngo bibagirire akamaro.”
Mu 2002, nibwo urugendo ruganisha ku kurengera urusobe rw’ibinyabuzima bibarizwa muri iri shyamba rwatangiye, maze mu 2015 ihinduka Pariki y’igihugu ihujwe n’ishyamba rya Mukura biba Pariki ya Gishwati-Mukura. Mu 2020, iyi Pariki yinjijwe mu mirage y’Ishami ry’Umuryango w’Abibumbye ryita ku Burezi, Umuco no kurengera Ibidukikije, UNESCO.
Pariki y’Igihugu ya Gishwati-Mukura yari igizwe n’Ishyamba rya Gishwati mu 1970, aho ryari rifite ubuso bwa hegitari 27 000, ariko byageze mu 2000 risigaranye hegitari 600 gusa bingana na 2% by’uko ryanganaga mu myaka 30 ishize.


text:
Bikunze kubaho ko umuntu abyibuha wese ndetse n’inda ntisigare(obésité abdominale). Ngo akenshi biterwa n’imiterere y’imirimo (stress)cyangwa uburemere bw’iyo mirimo(charge excessive de travail).
Icyo gihe,ibinure(graisses)biba byinshi mu mubiri,nuko bikishakira umwanya ahabishobokeye. Ahaberewe na byo kurusha ahandi, ni inda n’ibice biyikikije.
Ku mugabo
Umugabo byagezeho bavuga ko afite inda nk’iy’umucuruzi(gros ventre). Hari abandi bagira ibicece bitengerana(poignées d’amour); ni igihe ibinure biba byabaye byinshi mu mbavu. Bene abo ni bo bahita bagira igihagararo nk’icy’umugore(répartition gynoïde).
Ku mugore
Umugore na we agira uburyo bwe bwo kubyibuha inda, rimwe na rimwe ukagira ngo aratwite kandi ari muto cyangwa yaracuze(ballonnement du ventre). Abamubonye batamuherutse, bakibaza uko byagenze bikabayobera.
Ibyo bikunze kuba kuri benshi bageze igihe cy’ihagarara ry’uburumbuke(ménopause)cyangwa kubera impamvu z’izabukuru(vieillissement). Kuri iyi ngingo, ngo nta kwirenganya!
Ku bandi uwo mubyibuho wifatira impande zombi(hanches)n’igice cyo hejuru y’amavi ku buryo ishusho y’umubiri wose imera nk’agacupa ka Fanta gacuritse.
Ingaruka
Haba ku mugabo cyangwa ku mugore, ingaruka n’ibimenyetso bijya kungana. Uwagezweho n’uwo mubyibuho, ni wawundi ufite umuzenguruko(tour de taille)urengeje cm 94(umugabo)cyangwa cm 80(umugore).
Ugeze ahongaho, atangira gutinya kugenda n’amaguru kuko ananirwa vuba cyangwa akaribwa mu mavi. Ahitamo kwihorera hamwe
(sédentarité)cyangwa kugenda n’imodoka n’aho bitari ngombwa. Ubwo rero ibinure akaba abishyize igorora.
Uko ibyo binure bikomeza kwitekera imbere(graisses viscérales)ni nako n’umuvuduko w’amaraso(hypertension)wiyongera, indwara z’umutima zikaziraho, na kanseri zikabona aho zifata.
Icyakorwa
Imibare y’Ishami Mpuzamahanga rishinzwe Imirire(UNICEF)igaragaza ko abarebwa n’iki kibazo cy’uyu mubyibuho mu Rwanda, bamaze kurenga 7.1% mu mijyi(2012.)
Amajyambere azana ibyiza n’ibibi rugeretse. Ni yo mpamvu Leta zigomba gushyiraho za gahunda zo kubikumira(ibyo bibi). Hagateganywa ahantu n’ibintu bitera abantu gusohoka bakajya kwihera ijisho bagenda n’amaguru(zones piétonnes+jeux sociaux) no gufata akayaga(parcs de plaisir).
Naho abagabo bamaze « kuzana nyakubahwa » no « kwegera abaturage » bigeze aho kubatera icyugazi, kimwe na ba bagore abandi bavugiraho ngo « barakanje » bakwiye gushaka icyabateye kugera aho(conditions de travail ou hygiène de vie)maze bagahindura uburyo bwo kubaho n’imirire.
Bamwe bazakizwa n’imikino ngorora mubiri, abandi bakizwe no kureka ibiribwa byuzuye amasukari ahubwo bakitabira imboga n’imbuto, hari n’abazakizwa no guhagarika inzoga zikaze(alcool)bakayoboka amazi bugezi.
Umuti nyawo ariko ni ukwegera muganga akaguha inama zijyanye n’ikibazo cyawe, kuko hari ubwo yasanga igifu kigomba kubagwa kugira ngo gitunganye ibyo umubiri ukeneye.
Kwigungira iwawe byo(wanga ipfunwe uterwa no gusekwa) ni ukwikururira urupfu ruzinjira rudakomanze, cyane ko utazaba unashoboye guhaguruka ngo urukingurire cyangwa ngo urukingirane!
By P.B


text:
Isomo rya 1: Abahebureyi 4,1-5.11
Bityo rero, ubwo isezerano ryo kwinjira mu buruhukiro bwayo rikiri ryose, turamenye ntihazagire uwibwira ko we arihejweho. Kuko natwe twashyikirijwe iyo nkuru nziza kimwe na bo, ariko ijambo bumvise ryabapfiriye ubusa, kuko bataryakiranye ukwemera. Naho twebwe abemeye tuzinjira koko muri ubwo buruhukiro, ari bwo Imana yabatangarijeho iti «Narahije uburakari bwanjye ko batazinjira mu buruhukiro bwanjye!» Nta we ushidikanya ko Imana yujuje ibikorwa byayo byose kuva isi ikiremwa, nk’uko hari aho bavuga iby’umunsi wa karindwi, ngo «Nuko kuri uwo munsi wa karindwi Imana iruhuka umurimo yari imaze gukora.» Hanyuma kandi nk’uko bimaze kuvugwa ngo«Ntibazinjira mu buruhukiro bwanjye.» Nitwihutire rero kwinjira muri icyo kiruhuko, ngo hato urugero rw’ukutemera kwacu rutagira uwo rugusha.
Zaburi ya 78,3.4cd,6ab.7bc,8
Ibyo twabwiwe, kandi tumenyereye,
ibyo ba data batugejejeho,
ibyo bazakurizaho gusingiza Uhoraho,
ububasha bwe n’ibyiza yakoze.
kugira ngo ab’igisekuruza kizaza babimenye,
ari bo bana bazavuka,
bakirinda kwibagirwa ibyo yakoze,
ahubwo bagahugukira amategeko yayo;
bityo ntibazabe nk’ababyeyi babo,
igisekuruza kitagira umutima ushyitse,
ntikigire imigambi ihuje n’iy’Imana.
Ivanjili ya Mutagatifu Mariko 2,1-12
Hashize iminsi mike, Yezu asubira i Kafarinawumu; bamenya ko ari imuhira. Abantu benshi barahakoranira, bituma habura umwanya, ndetse n’imbere y’umuryango; nuko arabigisha. Haza abantu bamuzaniye ikirema gihetswe mu ngobyi. Kuko batashoboraga kukimugezaho, bitewe n’ikivunge cy’abantu, basenya igisenge hejuru y’aho yari ari. Bamaze kuhaca icyuho, bururutsa ingobyi ikirema cyari kiryamyemo. Yezu abonye ukwemera kwabo, abwira icyo kirema ati «Mwana wanjye, ibyaha byawe urabikijijwe.» Ubwo hakaba abigishamategeko bamwe, bari bicaye aho, bakibaza bati «Igituma uriya avuga atyo ni iki? Aratuka Imana. Ni nde ushobora gukiza ibyaha, atari Imana yonyine?» Ako kanya Yezu amenya ibitekerezo byabo, ni ko kubabwira ati «Ni iki gituma mutekereza mutyo mu mutima wanyu? Icyoroshye ni ikihe, ari ukubwira ikirema nti ‘Ibyaha byawe urabikijijwe’ cyangwa kuvuga nti ‘Haguruka, ufate ingobyi yawe maze ugende’? None rero, kugira ngo mumenye ko Umwana w’umuntu afite ububasha ku isi bwo gukiza ibyaha . . . », abwira ikirema ati «Ndabikubwiye: haguruka, ufate ingobyi yawe, witahire!» Ako kanya arahaguruka, afata ingobyi ye, asohoka bose bamureba; bagwa mu kantu, basingiza Imana bavuga bati «Nta na rimwe twigeze tubona ibintu nk’ibi ngibi!»


text:
Uko wakwirinda ubujura bukorerwa kuri telefoni zigendanwa
Bikomeje kugaragara ko hirya no hino mu gihugu hari abatekamutwe bakoresha amayeri atandukanye, rimwe na rimwe biyitirira abakozi cyangwa se abafatanyabikorwa ba za sosiyete z’itumanaho cyangwa se ababashako ubushuti ku mbuga nkoranyambaga, bakiba abaturage amafaranga yabo bari babitse kuri telefoni zigendanwa bizwi nka Mobile Money cyangwa se bakabasaba kubohereza amafaranga.
RIB iributsa abaturarwanda bose amwe mu mayeri akoreshwa n’abo batekamutwe kugirango birinde kugwa muri uwo mutego.
1. Irinde umuntu mutaziranye uguhamagara akubwira ko yibeshye akohereza amafaranga kuri telefoni yawe agusaba kuyamusubiza.
2. Irinde kandi gukanda ku mibare bakubwira gushyira muri telefoni yawe bikagera naho bakubwira gushyiramo umubare wawe w’ibanga kuko bagamije kukwiba amafaranga wari ufite kuri Mobile Money.
3. Nihagira uguhamagara akubwira ko ari mukozi wa sosiyete y’itumanaho akumenyesha ko hari amafaranga yavuye kuri konti yawe ya Mobile Money, akubwira uko wabigenza uyasubizwe ntubikore kuko ategereje ko ushyiramo umubare wawe w’ibanga akakwiba.
4. Nubona ubutumwa bugufi kuri telefoni yawe bukubwira ko hari amafaranga wakiriye, ntugire ikindi ukora utarabanza gusuzuma ko ari konti yawe niba koko ayo mafaranga yagiyeho.
5. Nubona ubutumwa bugufi kuri telefoni yawe bugusaba gukanda *21*Nimero ya telefoni# wemeze yes, irinde kubikora kugirango udaha icyuho ubujura bwakoreshwa telefoni yawe.
6. Irinde umuntu ugushakaho ubushuti ku mbuga nkoranyambanga nka WhatsApp cyangwa Facebook akagera aho akubwira ko akohereje impano,amafaranga menshi, bikagera aho agusaba amafaranga ayita ay’ubwikorezi (Transport and Delivery fees) cyangwa aya gasutamo kugirango iyo mppano ikugereho. Gira amakenga kuko ashaka kukwiba, ushaka kuguha impano nta mafaranga gutanga kugirango ikugereho.
Turasaba uwo ariwe wese ufite amakuru ku bakora ubu butekamutwe kwegera ishami rya RIB rimwegereye cyangwa agatanga amakuru ku murongo wa RIB utishyurwa 166.


text:
Umugani wa Gikeri na ntashya
Umunsi umwe Gikeri yasohotse mu mwobo yicara imbere yawo, yota akazuba ari nako atumagura agatabi.
Ntashya na we akomeza imihamirizo ye mu kirere, ariko bombi bakajya barebana.
Kera kabaye Ntashya aramanuka asanga Gikeri.
Bararamukanya, baraganira, bigeze aho Ntashya ati «ariko ibikeri mumaze iki? Mugize umwanda, mugize kutiterura aho muri, ari ibiba mu myobo ari ibiba mu mazi mwese muri kimwe!
Aho uzi ukuntu mupfa umusubizo, rero uko babica wagira ngo ni ukuborora! Ngaho intumbi mu mayira, ngaho intumbi mu mihanda! Ese iyo mudapfa mutyo ubundi mwari kuzakwirwa he ku isi?
Rero ngo iyo mugaramye mu mihanda muba mushaka abacamanza! Bahe bokajya! Urubanza muba mwarwiciriye kuko mwirangaraho.
Harya icyo mugenderaho ngo ntawe ubajugunya ngo mugwe mureba igicuri? Naho twebwe intashya turi intore, imihamirizo yacu inogeye amaso kandi urupfu rwacu ni urw’ikirago. »
Gikeli ati «Ntashya uyu si umwanda, umubiri wacu koko wuzuye imvuvu kuko kamere yacu ari ko ibishaka. Naho iby’urupfu rwacu si ukwirangaraho, impanuka ntaho zitaba. Kutiterura kwacu ngira ngo nta wadusiga! »
Ntashya araseka cyaneee! Ati «ntawabasiga? Ubwo se urashaka kuvuga iki? » Gikeri ati «tuzasiganwe, ari mu igenda ari no mu igaruka, nzakwereka igihandure! »
Ntashya aremera. Gikeri ati «ngusabye icyumweru cyo kwitegura, umunsi wagera tukavuduka, kandi ugomba kumenya ko twebwe ibikeri iyo dusiganwa tugendera mu bishanga. »
Icyumweru gishira Gikeri abwira bene wabo ko yateze na Ntashya mu byerekeye gusiganwa. Gikeri ati «nabwiye Ntashya ko twebwe ibikeri iyo dusiganwa tugendera mu bishanga. Bikeri rero murabe maso kandi si ngombwa kuva aho muri.
Dore uko bizagenda: ibikeri mwese muzatumanaho maze Ntashya nahamagara ngo «Gikeri», muti «ndi hano! » Ibikeri byose byo mu bishanga bitumanaho, inama iruzura.
Umunsi ntarengwa uragera, Gikeri ahagarara ku nkengero y’igishanga, Ntashya araza amwicara iruhande.
Gikeri ati « Ntashya tugiye gusiganwa, ariko nkwibutse ko ibikeri tugendera mu bishanga: aho uzajya ugera uzajye uhamagara uti «Gikeri ugeze he? » Nzasubiza nti «ndi hano! »
Ntashya ati «tugende wintera igihe, niba kandi wanga gukorwa n’isoni ubivuge noye kwiruhiriza ubusa! »
Gikeri ati «tugende. » Ntashya ati «wantindiye. » Gikeri yibira mu gishanga, Ntashya araguruka.
Gikeri abonye Ntashya yandurutse, aragaruka yiyicarira imbere y’umwobo we, yinywera agatabi ati« Ntashya genda ndaguhaye! » Ntashya arazimiza, si ukuguruka.
Ageze imbere arahamagara ati «Gikeri ugeze he? » Gikeri ati «ndi hano! » Ntashya afumyamo, hashize umwanya arongera arahamagara yumva Gikeri aritabira kureee!
Ntashya ati «binshikiyeho, ngiye gusigwa na Gikeri! » Arongera arahamagara. Gikeri yitabira inyuma y’imisozi itanu.
Ntashya ati «nguye agacuho, ahasigaye dusubireyo, maze ndebe ubwo butwari bwawe! » Gikeri ati « nakubwira iki! »
Ntashya arakimirana asanga Gikeri yicaye umudendezo n’ibitwenge byinshi.
Gikeri ati « ubu se aho Ntashya ntiwiboneye! Ubwirasi bwawe buzakugeza kuki? »
Mu kinyarwanda baca umugani ngo “Uguhiga ubutwali muratabarana.”
Inkomoko: Ikigo cy’igihugu gishinzwe integanyanyigisho, Gusoma umwaka wa 6, Icapiro ry’amashuri 2004, PP.32-34; na Rwiyemeza.


text:
MUTAGATIFU YOHANI BATISITA AHORWA IMANA
Kuwa gatatu, 29/8/2018
Bavandimwe,
Uyu munsi, turahimbaza Yohani Batisita, integuza ya Nyagasani Yezu Kristu, ahorwa Imana. Turazirikana ukuntu ubuzima bwe bwose bwabereho gutegurira Nyagasani inzira. Koko Yohani Batisita ni integuza ya Nyagasani Yezu kuva mu ntangiriro kugera ku ndunduro y’ubuzima bwe. Ni integuza ya Nyagasani Yezu mu ivuka rye, mu butumwa bwe no mu rupfu. Nimucyo tumurangamire nk’intungane yemeye ko amaraso ye amenwa kubera kuba umuhamya w’ukuri.
- Ngo aho kuryamira ukuri waryamira ubugi bw’intorezo
Iyo tuzirikanye iyi Vanjili itubwira iby’urupfu rwa Yohani Batisita, twibuka wa mugani wa Kinyarwanda ugira uti « Aho kuryamira ukuri, waryamira ubugi bw’intorezo ». Uyu ni umugani uvuga ubutwari bw’umuntu wemera ko amaraso ye amenwa aho kugira ubwoba bwo kuvuga ukuri. Yohani Batisita na we ni intwari. Yabaye indahemuka ku butumwa bwe kugera ku ndunduro. Yanze kuryamira ukuri. Ntiyatinya kubwira umwami Herodi, wari waracyuye Herodiya, umugore wa murumuna we Filipo, ati « Ubujijwe gutunga umugore wa murumuna wawe » (Mk 6, 18).
Herodi na Herodiya bacishije Yohani umutwe, bagira ngo bamucecekeshe, ariko ubuhamya bwe burivugira kurusha ndetse ururimi ; burivugira kandi buzakomeza kwivugira kugera ku ndunduro y’ibihe. Ni ubuhamwa bwo kudaterwa ubwoba n’abakomeye ; ni ubuhamya bwo guharanira ukuri ; ni ubuhamya bwo kurwana ku Mategeko y’Imana. Kubera guharanira ukuri, ntiyatinye gucyaha abari bari mu nzira y’ubuyobe, kabone n’ubwo bari bagambiriye kumuhitana. Yohani Batisita yanze kuryamira ukuri, apfira atyo Nyagasani Yezu Kristu, we Kuri nyakuri. None yagororewe ikamba ryo mu ijuru.
- Ibanga rye ryari irihe ?
Bavandimwe,
Twakwibaza tuti « Ariko ubu butwari Yohani Batisita yabukuraga he ? Izi mbaraga zo kudatinya ibihangange byo kuri iyi si yazivomaga he ? Ibanga rye ryari irihe mu gukomera ku kuri kugera ku ndunduro ? » Nta handi Yohani Batisita yavanaga ubwo butwari, izo mbaraga n’urwo rukundo rw’ukuri hatari mu mubano wihariye yari afitanye n’Uwamuhanze, akamwitorera akiri mu nda ya nyina. Ibanga rye nta rindi ; ryari isengesho ritaretsa ryamubereye ifunguro. Ivanjili itubwira ko yiberaga mu butayu (Lk 1, 28) ; yahisemo kwibera aho mu butayu kugira ngo ahorane na Nyagasani, ahore amuteze amatwi, yigishwe na We kandi aterwe ubutwari na We. Ubwo buzima bw’isengesho kandi ntiyabwihariraga, kuko yabutozaga n’abigishwa be. Mutagatifu Luka ni we utubwira ko Yezu yigishije abigishwa be Isengesho rya « Dawe uri mu ijuru », kubera ko bari bamusabye kubigisha gusenga nk’uko Yohani Batisita yabigenzerezaga abigishwa be (reba Lk 11, 1).
- Mutagatifu Yohani Batisita natubere urugero
Bavandimwe,
Kuri uyu munsi twibukaho Yohani Batista apfira Imana, tumusabe atubere urugero tugomba gukurikiza mu buzima bwacu bw’umukristu. Niduharanire kuba indahemuka ku butore n’ubutumwa kugera ku ndunduro. Niduharanire kuba abantu baba mu kuri, baharanira ukuri, barwana ku kuri, barwanirira ukuri. Tuzi ko ibyo bitugora ; kuko kenshi tugira ubwoba bwo kuvuga ukuri tuzi neza, ngo aha ntitwakwiteranya, ngo aha turarwana ku magara yacu. Kenshi duhitamo kuzinzitiranya ukuri, tukicekekera imbere y’inabi n’ubugome bikorerwa abavandimwe bacu. Tugira ubwoba bwo kwamagana ikibi no kugira inama abavandimwe bacu tubona neza ko bari mu nzira y’ubuyobe. Hari ubwo tuba ba mpemuke ndamuke ; ndetse tukagana inzira y’ikinyoma kugira ngo tugire abo dushimisha, cyangwa turwane ku nyungu zacu bwite.
Ntidushobora ariko kuba abahamya b’ukuri tudashinze imizi mu mubano n’Imana. Koko rero, Imana ni yo idushoboza ibyo mu maso yacu tubona bitashoboka, kuko « nta kinanira Imana » (Lk 1, 37). Imana ni yo iduha ubutwari bwo kwihanganira ingorane n’ibitotezo dushobora guterwa n’uko twavuze ukuri cyangwa n’uko twahisemo kuba indahemuka ku Mategeko yayo no ku masezerano twagiranye na Yo. Umubano wacu n’Imana ugaburirwa n’isengesho. Nka Yohani Batisita, nidukunde gusenga dutega amatwi Imana kandi tuganira na Yo. Nitubere abandi impamvu yo kugira inyota yo gukunda isengesho.
Nyagasani Yezu nabane namwe.
Yateguwe na Padiri Balthazar NTIVUGURUZWA
Kabgayi


text:
Ku wa 6 w’icya 5 cya Pasika, Umwaka B, 8/5/2021
Yezu Kristu aduhamagarira gufatanya n’abandi mu kumwamamaza.
Amasomo: Intu16, 1-10; Zab100 (99)1-2,3,5; Yh15,18-21
«Ndiyimbire rero niba ntamamaje Inkuru Nziza » (1Kor 9,16c). Nyuma y’aho Sawuli ahuriye na Yezu ubwe, yamuhinduriye icyerecyezo maze amugira igikoresho cyo kumwamamaza hose abifashijwemo na Roho Mutagatifu ndetse n’abavandimwe be muri Kristu.
Inkuru Nziza ya Yezu Kristu yakwiriye hose, mu bihugu byinshi binyuranye ndetse no mu moko menshi y’isi. Nyagasani Yezu wazutse yagize Pawulo intumwa idasanzwe y’amahanga. Muri ubwo butumwa bwe Pawulo yagiye yifashisha bamwe mu babaga bashimwa na rubanda, ari indakemwa mu mico no mu myifatire kandi baragaragaje ukwemera urupfu n’izuka bya Nyagasani Yezu. Urugero muri abo ni umusore witwa Timote twumvise mu isomo rya mbere wari warigishijwe Ibyanditswe Bitagatifu akiri umwana, ariko akaba atari yaragenywe nk’uko Abayahudi babigenzaga. Pawulo Mutagatifu yamubonyemo uwo kwizerwa, gutumwa ndetse no kwifashisha kugira ngo Inkuru Nziza yakirwe na bose afata icyemezo cyo kumugenyesha ngo hato Abayahudi batazagira icyo bamunengaho (Intu16.3).
Pawulo Mutagatifu mu guhitamo Timote ni uko yamubonagamo umuntu uzakomeza ukwemera mu bavandimwe kandi kudashingiye ku manjwe y’impaka zijyanye n’umuco karande cyangwa se inkomoko, ahubwo ku magambo meza y’Umwami wacu Yezu Kristu no ku nyigisho z’ubusabaniramana. Bityo ukwemera, ukuri, isuku y’umutima no gukomera ku nyigisho ziboneye bikaba intwaro yo gukurikira no gukurikiza Yezu Kristu umwigisha mukuru.
Urundi rugero ni urwa Silasi. Silasi yafatanyije na Pawulo kwamamaza Inkuru Nziza mu rugendo rwe rwa gatatu rwa gishumba kandi bamurikiwe na Roho Mutagatifu. Ntibigeze batinya cyangwa ngo bagamburuzwe n’ingorane bahuraga na zo; gufungwa,gukubitwa, kujugunywa mu buroko,… (Intu16, 23) ahubwo barushagaho kwamamaza Inkuru Nziza ya Kristu ndetse no gukiza abantu mu izina rye (Intu16,18;18,25-40).
Bavandimwe, natwe ku bwa Batisimu twahawe, twasezeranye ibintu bitatu: kwanga icyaha, gukurikira Yezu Kristu no kumwamamaza. Bityo tuba tubaye abahamya b’ukwemera, ukuri n’abagenerwamurage b’ingoma y’ijuru.
Urugero rwa Pawulo, Timote na Silasi mu butumwa bahawe bwo kugeza ku bantu bose ibyemezo byafashwe n’Intumwa hamwe n’abakuru b’ikoraniro ry’i Yeruzalemu kandi bakabasaba kubikurikiza, rudutere umwete n’umuhate mu kuvuga no guhamya Yezu Kristu wapfuye akazuka ndetse no gukurikiza amahame ya Kiliziya, twirinda kuguma mu mpaka z’amanjwe; yaba izishingiye ku muco, ku karere, ku moko, ku butunzi…mbese ku bintu byose byadutanya n’abandi. Mu butumwa bwacu bwa hano ku isi duhamagariwe kunga ubumwe muri Yezu Kristu, twamamaza urupfu n’izuka bye byadukijije.
Muri ubwo butumwa bwacu ntidukeke ko nta ngorane zishora kubamo, niba zije kandi ntitugomba gucika intege ahubwo tugomba kurangamira Yezu Kristu we watsinze kakahava. Yezu ati: « Isi nibazira, mumenye ko ari jye yabanje kwanga. Iyo muba ab’isi, isi yagakunze ikiri icyayo; ariko kuko mutari ab’isi, kandi nkaba narabatoye mbakura mu isi, ni cyo isi izabaziza. Mwibuke ijambo nababwiye ko nta mugaragu uruta shebuja » Yh15, 18-20.
Dusabe Imana idukomeze muri ibi bihe isi yacu yugarijwe n’icyorezo cya Covid-19 kugira ngo tutagamburuzwa n’imyanzuro ifatwa yo kuyirinda, ahubwo turangamire Kristu mu Isakramentu ry’Imbabazi n’iry’Ukaristiya.
Bikira Mariya Umwamikazi w’amahoro adusabire
Nyagasani Yezu nabane namwe!
Padiri Sylvain SEBACUMI,
Paruwasi KABUGA- KABGAYI.


text:
Isomo rya 1: 1 Samweli 4,1-11.
Kandi ijambo rya Samweli ryakirwaga n’Abayisraheli bose.
Bukeye, Abayisraheli batera Abafilisiti, baca ingando hafi ya Ebenezeri, naho Abafilisiti bazica Afeki. Abafilisiti bohereza ingabo zabo, zisakirana n’iz’Abayisraheli, urugamba rurakomera, maze Abayisraheli batsindwa n’Abafilisiti. Kuri urwo rugamba haguye abantu bagera ku bihumbi bine mu ngabo z’Abayisraheli. Ingabo zihungira mu ngando, maze abakuru b’imiryango ya Israheli baravuga bati «Ni kuki uyu munsi Uhoraho yaretse dutsindwa n’Abafilisiti? Tujye i Silo gushakayo Ubushyinguro bw’Isezerano ry’Uhoraho, kugira ngo bujye hagati yacu kandi buturinde abanzi bacu!» Abayisraheli bohereza abantu i Silo, bavanayo Ubushyinguro bw’Isezerano ry’Uhoraho Nyir’ingabo, utetse ijabiro hejuru y’Abakerubimu. Hafi y’Ubushyinguro bw’Isezerano ry’Uhoraho, hari abahungu babiri ba Heli, Hofini na Pinehasi.
Nuko Ubushyinguro bw’Isezerano ry’Uhoraho bugeze mu ngando, Abayisraheli bose baterera hejuru icyarimwe, mu ijwi riranguruye, maze isi iradagadwa. Abafilisiti bumvise urwo rwamo, baravuga bati «Urwo rwamo rurenga ruturutse mu ngando y’Abahebureyi ni urw’iki?» Hanyuma baza kumenya ko Ubushyinguro bw’Uhoraho bwageze mu ngando. Abafilisiti batahwa n’ubwoba, kuko bavugaga bati «Imana yageze mu ngando yabo!» Nuko baravuga bati «Turagowe! Ibi nta bwo byari biherutse kubaho. Turagowe koko! Ni nde uzaturokora ikiganza cy’iyo Mana ishobora byose? Iyo Mana ni yo yateje Abanyamisiri ibyago by’ubwoko bwose mu butayu. Bafilisiti mwe, nimukomere mube abagabo! Hato mutaba abaretwa b’Abayisraheli, nk’uko na bo bigeze kuba abacakara banyu. Nimube abagabo kandi murwane!» Nuko Abafilisiti baratera, Abayisraheli baratsindwa, maze buri muntu ahungira mu ihema rye. Baratsindwa bikabije: muri bo hapfa abantu ibihumbi mirongo itatu. Ubushyinguro bw’Imana buranyagwa, kandi n’abahungu bombi ba Heli, Hofini na Pinehasi, barahagwa.
Zaburi ya 43(44),10-11.14-15.24-25
None ubu waradutaye, bituma dusuzugurika;
ntugitabarana n’ingabo zacu.
Utuma duhunga abaturwanya,
maze ababisha bakadutwara iminyago uko bashaka.
Utugabiza ibitutsi by’abaturanyi bacu,
abo tubana bakadukwena, bakaduhindura urw’amenyo.
Watugize iciro ry’imigani mu mahanga,
mu bihugu byose bakatuzunguriza umutwe.
Kanguka, Nyagasani, kuki wisinziriye?
Baduka, woye kudutererana burundu!
Ni kuki ugumya guhisha uruhanga rwawe,
maze ukirengagiza akaga n’ubwagirizwe turimo?
Ivanjili ya Mutagatifu Mariko 1,40-45.
Umubembe aza amugana, apfukama imbere ye, amwinginga agira ati «Ubishatse wankiza!» Yezu amugirira impuhwe, arambura ukuboko amukoraho; avuga ati «Ndabishatse, kira!» Ako kanya ibibembe bimuvaho, arakira. Yezu aramwihanangiriza, amusezerera ako kanya, amubwira ati «Uramenye ntugire uwo ubibwira, ahubwo genda, wiyereke umuherezabitambo kandi uture ibyo Musa yategetse abahumanuwe, maze bibabere icyemezo cy’uko wakize.» We ariko, ngo amare kugenda, atangira gutangaza no gukwiza hose iyo nkuru, bituma Yezu atagishoboye kwinjira mu mugi ku mugaragaro, ahubwo yigumira ahantu hadatuwe; akaba ari ho abantu bamusanga, baturutse impande zose.


text:
Inararibonye mu mateka y’u Rwanda zemeza ko kuba urubyiruko n’Abanyarwanda bose muri rusange bagaragaza inyota yo gukora aho gutegereza akimuhana, ari indangagaciro yo kwigira no kwishakamo ibisubizo ituruka mu miyoborere myiza u Rwanda rufite muri iki gihe.
Umugiraneza Régis, amaze imyaka isaga 4 akora ubushakashatsi ku gihingwa cy’ibijumba, ndetse akaba yaratangiye gukoramo imigati mbere yo kugeza na biscuits (ibisuguti) ku isoko.
Uyu musore wize ubuhinzi n’ubworozi muri kaminuza y’u Rwanda, yemeza ko ikigo gitunganya ibijumba afatanyije na bagenzi, gifite agaciro ka miliyoni zigera muri 70 mu myaka ine gusa. Intego ni ukugeza ibicuruzwa byinshi ku isoko ry’imbere mu gihugu na mpuzamahanga. Ibi byose ngo babikomora ku mpanuro Umukuru w’igihugu, Paul Kagame aha Abanyarwanda.
Yagize ati “Ndibuka muri 2013, hari umunsi Perezida wa Repubulika yaje muri kaminuza i Butare, noneho icyo gihe atuganiriza ku kintu cyitwa kwigira, ni na bwo natangiye kubitekereza cyane. Uyu munsi imyaka 4 irashize ndi muri ino kampani nta hantu na hamwe nigeze ndeposa n’umunsi n’umwe kandi urabona hari n’abakozi turimo gukoresha. Ni ukuvuga ngo byarenze n’uko twigira tugira n’abandi.”
Imyumvire yo kudategereza akimuhana, inafitwe kandi n’Umutesi Vanessa, umunyeshuri wiga mu mwaka wa mbere muri kaminuza, ariko akaba aniyungura ubumenyi mu kigo CARL Group.
Ati “Kuba nkora hano numva nanjye mfite inzozi zo kuzagira icyo nigezaho kandi nkaba ‘businesswoman’ ukomeye. Nta kuvuga ngo nzabaho mbeshejweho n’ababyeyi cyangwa ngo ikintu cyose nzakibona kubera ko mama yakoze, oya numva ko nanjye nshoboye. Byonyine kuba naragiriwe ubuntu nkaba umukobwa Imana ikampa ubumenyi mu mutwe nkaba nkora mfite amaboko mfite amaguru, numva ari cyo kintu cya mbere cyimpa imbaraga yuko ngomba gukora nkagira icyo nigezaho mu myaka ya mbere mike.”
Muzehe Karemangingo Dismas w’imyaka 82 akaba n’umwarimu muri kaminuza, yemeza ko imiyoborere ireba kure ndetse no kwita ku burezi byabaye intwaro ikomeye yo kubaka imyumvire mishya mu banyarwanda, kwigira biba intero ya buri wese.
Yagize ati “Abashinwa bajijutse vuba aha ngaha bari abakene nkatwe hambere, ariko bagize Imana leta yabo iyobowe na Mao Zedong n’ibitekerezo bye irababwira iti mwibuke mwebwe abashinwa ko muri benshi, icya 2 ko mufite amaboko, ko mufite n’imitwe. Ntibashishikaye se bakabikoresha none u Bushinwa ibihugu byose ntibibufataho urugero! Iyi leta kubera ko buri gihe ibivuga kuri radiyo, mukabivuga kuri televiziyo, abantu bakagenda bakava aha ngaha bakareba ibindi bihugu uko byitwara, ni uko bahindura imitekerereze y’abantu. Nka kuriya bohereza abana b’abahinzi muri za Israel, kuriya babohereza gutwara indege, kuriya babashyira hafi ya za NASA ni ibyo, bakabona ko bishoboka.”
Kuri Modeste Nnsanzabaganwa, umukozi w’Inteko Nyarwanda y’Ururimi n’Umuco, ngo kwigira byahozeho mu muco w’Abanyarwanda, dore ko ari imwe mu ndangagaciro z’umuganura wizihizwa mu gihe nk’iki buri mwaka.
Yagize ati “Mbere y’umwaduko w’abazungu igitekerezo cyo kwigira cyari gikomeye cyane ndetse ku buryo cyatangiriraga no mu muryango mu bana bato, abantu bakabatoza kugira akarima k’umwihariko, kwiharika. Aho twigengeye icyo gitekerezo twagiye tugihembera buhoro buhoro kigaruka gicumbagira ariko ubu ngubu kiriho. No mu bushobozi buke bwacu hari byinshi tumaze kugeraho n’abandi batarageraho; urebye nk’ubwisungane mu kwivuza tugeze ku rwego rwiza cyane ariko si ukuvuga ko dufite amafaranga menshi kurusha abandi ahubwo dufite umutima wo gushaka kwigira no gufatanya.”
Mu ihuriro nyafurika ry’abikorera ryateguwe n’umuryango Tony ELUMELU Foundation, ryabereye i Abuja muri Nigeria mu mpera z’icyumweru gishize, Perezida Paul Kagame yashimangiye ko mu rugendo rw’iterambere u Rwanda rumazemo imyaka 25, guhindura imyumvire y’Abanyarwanda biri mu by’ibanze byitaweho.
Yagize ati “Icya mbere twagombaga kurwana nacyo cyari imyumvire y’abaturage bacu. Kuko hari amateka aho abaturage bicaraga bagahabwa iby’ubuntu biturutse mu mahanga. Twagombaga gushaka uburyo Abanyarwanda bumva ko bagombaga kubaho ku bwabo. Ibi ndahamya kandi ko bireba n’abandi banyafurika. Tugomba kugaragaza uruhare rwacu nubwo twabona ubufasha tukabukoresha mu buryo butwongerera ubushobozi hanyuma tukabwubakiraho.
Impuguke n’abasesengura iby’ubukungu, bemeza kandi ko kuba u Rwanda rugeze hejuru ya 85% mu kwihaza mu ngengo y’imari, ari kimwe mu bimenyetso bikomeye bishimangira kwigira nyako k’u Rwanda n’umusaruro wavuye mu kwimakaza iyo ndangagaciro mu myaka 25 ishize.


text:
Pasiteri Denis Kintu uyobora urusengeri rwa Hoima Empowerment Church International ufungiwe icyaha cyo gukupitira abayoboke b’itorero rye mu rusengero yireguye avuga ko kubakubita yageraga ikirenge mu cya Yesu ubwo yirukanaga abacururizaga mu rusengero rw’i Yerusalemu.
Pasiteri Kintu yatawe muri yombi kuri uyu wa Gatatu tariki ya 31 Kanama 2022, ubwo ku mbuga nkoranyambaga hakwirakwizwaga amashusho ahondagura inkoni abayoboke be bigaragara nk’aho abasengera.
Ubwo Pasitoro Kintu yahatwaga ibibazo n’umuyobozi wa Polisi ya Hoima ,Badru Mugabi ngo yisobanuye avuga ko yageraga ikirenge mu cya Yesu Kristo , nawe avuga ko yakubise Abayahudi yasanze bacururiza mu isinagogi y’i Yerusalemu.
Pasiteri Kintu afunganwe n’abandi bayoboke be 5, aho mu byaha ashinjwa harimo gukubitira abantu mu ruhame n’icyo kuba urusengero rwe nta cyangombwa kirwemerera gukora rugira.
Polisi ivuga ko mu rusengero rwe hasangwa n’inkoni eshatu yifashishaga ahondagura abo bayoboke be, zikaba zizifashishwa nk’igihamya mu butabera.
Ubutumwa Pasitoro Kintu avuga ko yiganaga Yesu buboneka muri Matayo 21:12-13 , hagira hati:” 12 Nuko Yesu yinjira mu rusengero rw’Imana, yirukanamo abaruguriragamo bose, yubika ameza y’abavunjaga ifeza n’intebe z’abaguraga inuma, 13 arababwira ati “Byanditswe ngo ‘Inzu yanjye izitwa inzu yo gusengerwamo’, ariko mwebwe mwayihinduye isenga y’abambuzi.”


text:
Hambere byari bizwi ko umugore wananiwe n’urushako cyangwa washyamiranye n’umugabo we yahukanira iwabo, mu muryango cyangwa ku nshuti y’umuryango, icyakora uyu munsi byarahindutse aho basigaye bahitamo kujya kwibera muri ‘ghetto’ mu buzima bushya, butangaje kandi butoroshye.
Ni kenshi usanga abantu baganira ku rushako rw’iki gihe bose bagahuriza ku kuvuga ko ‘rugoye’. Ntibigitangaje kubona abashakanye nyuma y’ukwezi bakoze ubukwe batandukana cyangwa induru za buri munsi ari urudaca.
Bamwe mu bagore bo mu Mujyi wa Kigali baganiriye na IGIHE Dukesha iyinkuru, bahamya ko muri iyi minsi abagore benshi basigaye bahukanira muri ‘Ghetto’ [inzu nto bakodesha]. Ikibitera ahanini ni ukwanga kuvugwa n’abaturanyi ndetse n’ababyeyi bagifite imyumvire ko umugore wagiranye ikibazo n’umugabo aba agomba guceceka kuko ‘ari ko zubakwa’.
Umugore utuye ku Muhima ahazwi nka´La fresheur’, afite imyaka 33 n’abana babiri, yavuze ko akenshi kujya muri ghetto biterwa nuko barambiwe kumva ngo ‘ni ko zubakwa’.
Ati “Buriya umuntu ashobora kujya muri ghetto bitewe nuko we yumva ko gusubira iwabo atabishaka, hari igihe ugenda umubyeyi akakubwira ngo mwana wanjye ni ko zubakwa”.
Uyu mugore yakomeje avuga ko impamvu abagore bajya muri ghetto baba bagiye gushaka igitunga abana babo kandi ngo no gusubira iwabo harigihe haba ari kure cyane, mu bukene bakabona nta kintu cyatunga abana babo bigatuma bigira kwikodeshereza.
Uwizeyimana Elevanie w’imyaka 35, ni umucuruzi w’imboga n’imbuto mu isoko rya Nyabugogo ahazwi nka ‘Marathon’ ukigera aho akorera uhasanga abaguzi benshi be, ndetse n’umwe mu bana be uba waje kumufasha.
Mu kiganiro yagiranye na IGIHE Dukesha iyi nkuru, yavuze ko nyuma yo kubura umugabo we kubera ubusinzi, yahisemo gufata inshingano zose nubwo bitamworoheye.
Ati “Njyewe umugabo wanjye twatandukanye tumaze kubyarana abana batanu, urumva rero njyewe nk’ umuntu wari ufite gahunda yo kubaka nkabura uwo twubakana kuko yananiye, byarangiye mfashe umwanzuro wo kurera abana banjye, ndabishyurira amashuri”.
Akomeza avuga ko byamuvunnye kuko yahereye hasi cyane bamuseka, bigatuma arushaho gukora cyane kandi ngo hari impinduka byamugizeho ngo ku buryo uzi gufata urugero yarufatira kuri we.
Uwizeyimana avuga ko impamvu abagore benshi bahitamo kujya kwikodeshereza muri ghetto ari ukubera abagabo babo ariko ngo nanone hari igihe biterwa akenshi n’uburaya. Ashishikariza bagenzi be kwita ku ngo zabo bakirinda icyatuma ingo zabo zisenyuka.
Umwe mu bagore bikodeshereza muri ghetto utashatse ko amazina ye atangazwa yagize ati “Ni byo koko njye mba muri ghetto, ariko impamvu ahanini biterwa n’inzoga”.
Undi mugore w’imyaka 35 yagize ati “Kwikodeshereza bimpa amahoro, kuko mu rugo mukecuru wanjye abana na basaza banjye babiri, ubwo se najyayo iyo rwaserera nayikira? Reka da! ndagenda nkayihunga nkaza nkishyura inzu, ubuzima bugakomeza”.
Ingaruka ni nyinshi
Kuba abagore bashwanye n’abagabo bahitamo kujya kwikodeshereza, bifite ingaruka nyinshi. Muyizere Lea, umwe mu bagore ubana n’umugabo, avuga ko bigira ingaruka ku bana, iterambere ry’umuryango ndetse ko bitera n’uburaya.
Ati “Abashakanye bagomba kuba urugero rwiza ku babakomokaho kuko ari yo nzira y’iterambere, iyo bashwanye usanga kenshi bikurura uburaya yaba umugabo cyangwa umugore kuko ntibaba bakibonana nk’uko byahoze”.
Icyo imibare ivuga ku ihohoterwa mu miryango
Ubushakashatsi bwo mu 2016, bwagaragaje ko muri Afurika abagore 70% bakubitwa kubera ko ‘bavuye mu rugo badahawe uruhushya n’abagabo babo no kuba hari umwana utitaweho neza’.
Ibindi birimo kuba umugore yashiririza ibyo kurya, yanze gukora imibonano mpuzabitsina n’izindi mpamvu nyinshi zishobora gutuma umugore akubitwa cyangwa agahohoterwa.
Imibare yatanzwe n’Urukiko rw’Ikirenga mu mwaka wa 2019 igaragaza ko imanza za gatanya zakiriwe hifashishijwe ikoranabuhanga mu 2016 zari 21, mu 2018 ziba 69 naho 2018 zigera 1311.
Ubushakashatsi kandi bwa gatanu ku mibereho y’ingo mu Rwanda (EICV 5) bwasohotse mu mpera z’umwaka wa 2018, bwagaragaje ko 34% by’ingo ziri mu Rwanda zibana batarasezeranye imbere y’amategeko. Mu Mujyi wa Kigali izo ngo ni 42% mu gihe mu cyaro ari 32%.
Raporo y’Urwego rw’igihugu rw’Ubugenzacyaha, RIB yo mu 2020, yerekanye ko mu 2019 abagabo 49 ari bo bishe abagore babo na ho abagore 14 bica abagabo. Ni mu gihe muri 2018 abagabo 37 ari bo bishe abagore babo, na ho abagore 16 bica abagabo babo.
Abagore benshi basigaye bahukana bakajya kwikodeshereza ghetto


text:
Perezida wa Repubulika Paul Kagame yemereye itorero ry’abadiventisiti inkunga izafasha iryo torero kubaka ibitaro by’ishuri rikuru ry’ubuvuzi iri torero ryubatse mu Rwanda.
Ibi umukuru w’Igihugu yabigaragaje kuri uyu wa mbere ubwo yatahaga ku mugaragaro ishuri rikuru ry’ubuvuzi, Adventist School of Medicine of East-Central Africa, ishuri ryubatswe n’itorero ry’abadiventiste b’umunsi wa 7 mu Karere ka Afurika y’Iburasirazuba n’iyo hagati.
Mu murenge wa Ndera w’Akarere ka Gasabo mu Mujyi wa Kigali, ahasanzwe hakorera kaminuza y’itorero ry’abadiventiste yamenyekanye ku izina rya kaminuza ya Mudende cyangwa AUCA, ni na ho hubatswe ishuri rikuru ry’ubuvuzi ry’itorero ry’abadiventiste mu karere ka Afurika y’Iburasirazuba n’iyo hagati, ASOME, mu magambo ahinnye y’icyongereza.
Perezida wa Repubulika Paul Kagame wari kumwe na Madame we Jeannette Kagane, yabanje gutambagizwa ibice bigize iryo shuri rikuru, birimo ibyumba by’amashuri, ibya laboratwari, amacumbi y’abanyeshuri n’abarimu n’ibindi.
Nyuma yo gutaha izi nyubako, Umukuru w’igihugu yashimiye itorero ry’abadiventiste ryubatse iri shuri, agaragaza ko imyaka 100 rimaze rigeze mu Rwanda yabaye ingirakamaro ku bayoboke baryo n’Abanyarwanda muri rusange, ari na yo mpamvu Leta y’u Rwanda yishimira ubufatanye n’iri torero.
Yagize ati “Muri iki gihe cyose, iri torero ryakomeje kuba umufatanyabikorwa w’ingirakamaro kuri guverinoma mu gutanga serivisi z’ubuzima n’iz’uburezi.
Ikinyejana gishize itorero ry’abadiventisiti rikorera mu Rwanda cyagaragaje impinduka nziza mu cyerekezo dusangiye n’ubufatanye hagati yacu. Kwesa umuhigo mwihaye mugatangiza ishuri rikuru ry’ubuvuzi muri Afurika y’Iburasirazuba n’iyo hagati, bishimangiye ubushake mufite bwo kwimakaza ubufatanye bufitiye akamaro Abanyarwanda ndetse n’akarere muri rusange.”
Umuyobozi w’itorero ry’abadiventiste b’umunsi wa 7 ku Isi, Dr. Ted Wilson, na we yagaragaje ko kubaka ishuri nk’iri mu Rwanda ari ugushyigikira u Rwanda kubera inyota y’iterambere n’intambwe rugezeho muri urwo rugendo kuva mu myaka 25 ishize.
Ati “U Rwanda rwakomeje gutera imbere binyuze mu rugendo rwagenze mu myaka 25 ishize. Ibi bisobanurwa neza na Perezida Kagame ubwe, kuko nk’urugero, mu kiganiro yagiranye n’ikinyamakuru Time Magazine cyasohotse tariki 8 Nyakanga muri uyu mwaka, Nyakubahwa yagize ati ”Mu myaka 25 ishize twubatse umuryango uhamye, twubaka ubukungu buhamye, turi gutera imbere, urugendo rurakomeje, ariko wapima neza ugereranyije aho twavuye ndetse n’aho tugeze ubu.
Uyu munsi turi kuri kaminuza y’abadiventisiti y’akarere ka Afurika y’Iburasirazuba n’iyo hagati ahatangiye ishuri rikuru ry’ubuvuzi, Nyakubahwa Perezida dushobora kwihera ijisho bimwe mu bipimo bigaragaza intambwe yatewe kandi turabishimira Imana kubw’ibyo.”
Umuyobozi w’itorero ry’abadiventiste mu karere ka Afurika y’Iburasirazuba n’iyo hagati, Dr. Ruguri Blasious, yagaragaje ko icyerekezo cy’iyi kaminuza, ari ugugatanga ubumenyi bwo ku rwego mpuzamahanga.
Dr. Ruguri yagaragaje ko kugira ngo ibyo bigerweho bisaba ishuri kugira ibitaro hafi yaryo, ari naho yahereye asaba ko Leta y’u Rwanda yafasha itorero kubona ubutaka bwo kubaka n’ibitaro byajya bivura abaturage ariko ikanafasha abanyeshuri kwimenyereza umwuga.
Ati “Umunsi inzozi dufite zizaba impamo, dufite ikibazo ko uyu musozi uzaba muto kuko Nyakubahwa tuzakenera aho kwagurira ibikorwa kuko nta n’ubwo turabona aho twubaka ibitaro bya kaminuza.
Turatekereza rero ko tuziyambaza ibiro byawe bikadufasha kubona uko twagura ibikorwa byaba ibitaro cyangwa n’ibindi tuzakenera uko inzozi zacu zizarushaho kwaguka.”
Ni icyifuzo cyahise gisubizwa na Perezida wa Repubulika Paul Kagame, ndetse yemerera iri torero inkunga ya Leta y’u Rwanda.
Yagize ati “Dufite kwizera kuduhamiriza ko tuzakomeza gutera intambwe no gukomeza gukora ibirenze ibyo tumaze kugeraho muri iyi kaminuza. Tuzakomeza gufatanya namwe kugira ngo ibitaro bya kaminuza byuzure vuba kurusha uko abantu babikekaga.Tuzababonera ubutaka, ……. kandi tuzabona n’amafaranga yo kunganira ayo muzabasha gukusanya.”
Ni igisubizo cyakiranywe akanyamuneza n’abayoboke b’itorero ry’abadiventiste b’umunsi wa 7 mu Rwanda.
Umunyana Ritha umwe muri bo yagize ati “Nidukora uruhare rwacu nk’uko tubitangiye dutya nta kuntu Igihugu kitazadushyigikira mu byo dukeneye byose. Twabyiyumviye twese kandi biradushimisha. No kureba umuyobozi ufite ubwuzu ku bintu byiza nk’ibi kandi tuzi ibyiza nawe akora, ni amata abyaye amavuta.”
Dr. Mfizi Ngaboyishema Jean we ati ” Ooohhh.. Ni umunezero mwinshi namwe murabyumva, kuko icya mbere kuba u Rwanda rwaratoranyijwe kubera ubuyobozi bwiza kubera gahunda zihuta, simfite uko nabisobanura. Rero nta muganga mwiza utagira aho avurira na ho yigira kuvura, ubwo rero bizadufasha cyane kugira ngo intumbero dufite dufatanyije n’Igihugu tuyigereho vuba cyane.”
Mu bihugu bisaga 110 itorero ry’abadiventisiti rikoreramo, u Rwanda rubaye igihugu cya 7 ku Isi n’icya 2 muri Afurika, iri torero ryubatsemo ishuri rikuru ry’ubuvuzi.
Umushinga wo kubaka iri shuri ukaba uzashyirwa mu bikorwa mu byiciro bine, aho wose uzarangira utwaye asaga miliyoni 100 z’amadorali ya Amerika, ni ukuvuga akabakaba miliyari 900 z’amafaranga y’u Rwanda.
Biteganyijwe ko abanyeshuri ba mbere bazakirwa n’iri shuri rikuru mu ntangiriro z’umwaka utaha wa 2020, aho buri mwaka rizajya ryakira 55.
Inkuru dukesha RBA


text:
EAR DIYOSEZE SHYOGWE YIJIHIJE ISABUKURU Y’IMYAKA 30 IMAZE, N’IMYAKA 25 MUSENYERI DR. KALIMBA JERED AMAZE AYIYOBOYE
- By Joseph Sehorana
- On 15/08/2022 at 09:31
- 0 comments
Kuri iki cyumweru tariki ya 14 Kanama 2022, EAR Diyosezi ya Shyogwe yijihije Yubile y’imyaka 30 imaze ishinzwe, n’imyaka 25 Nyiricyubahiro Musenyeri Dr. KALIMBA Jered amaze ayiyoboye.
Ibyo birori byabereye i Muhanga, muri Paruwasi ya Gitarama (Cyakabiri). Byabimburiwe n’iteraniro ryo gushima Imana, aho Nyiricyubahiro Musenyeri Dr. Jered KALIMBA yanarobanuriye Abapasiteri babiri (2) n’Abadiyakoni makumyabiri (20).
Ibyo birori byitabiriwe n’Abayobozi batandukanye b’Itorero Angilikani ry’u Rwanda, barimo Nyiricyubahiro Musenyeri Laurent MBANDA, Umwepisikopi Mukuru w’Itorero Angilikani ry’u Rwanda; Abasenyeri ba Diyoseze zitandukanye z’Itorero Angilikani ry’u Rwanda hamwe n’abari mu kiruhuko cy’izabukuru, Abayobozi b’Amatorero atandukanye yo mu Rwanda; Abayobozi batandukanye b’imiryango ishamikiye ku idini; Abapasiteri n’Abakristo baturutse hirya no hino muri Diyoseze ya Shyogwe no mu zindi Diyoseze z’Itorero Angilikani ry’u Rwanda. Hari Kandi Abayobozi bo mu Butegetsi bwite bwa Leta barimo Guverineri w’Intara y’Amajyepfo; Abayobozi b’Uturere twa Muhanga, Ruhango, Nyanza na Kamonyi; Intumwa ya RGB; etc.
Nyiricyubahiro Musenyeri Laurent MBANDA (wari umuvugabutumwa w’uwo munsi), ashingiye ku Ijambo ry’Imana riboneka muri Yeremiya 1: 1-10 no mu Bakolosayi 3:18-25, yatanze ubutumwa bw’ingenzi bukurikira:
Abakozi b’Imana bagomba kumenya uwo bakorera. Bagomba kuba koko abakristo buzuye kandi bagakora ibihuye n’abo bari bo muri Kristo-Yesu. Ntibakwiye gukorera ku jisho ry’umuntu uwo ari we wese; ngo umuntu abe yakwibaza ati “ubundi ndakuramo iki”? Ibyo byaba ari ubucanshuro! Umukozi w’Imana agomba kurangwa no kwitanga, ubushake, umurava, umutima ukunze (commitment, passion), kwiyemeza, ubunyangamugayo, kwicisha bugufi, kubijyamo wese, kubamo neza. Umukozi w’Imana agomba kurangwa n’umurimo unoze (excellence). Ntakwiye kuba “mpemuke ndamuke”; akwiye kumenya uwo akorera. Igifite agaciro si “titles”, ahubwo igikuru ni ukumenya uwaguhamagaye n’icyo agushakaho. Ukwiye kumenya ko atari “Archbishop” cyanga “Bishop” baguhamagaye-Ni ijwi ry’Imana ryaguhamagaye, bityo aho kwijujuta mu murimo, wakagombye gusubira k’Uwaguhamagaye mukajya inama y’igikwiye gukorwa (mu isengesho). Umukozi w’Imana agomba kumenya ko adashobora gukora wenyine-akeneye “community, team”, abamwuzuza. Kubera iyo mpamvu, umukozi w’Imana akwiye kumenya guhitamo abo bakorana umurimo. Ikindi cy’ingenzi k’umukozi w’Imana ni uko akwiye guhora yiringiye ko Imana izamushoboza ibyo yamuhamagariye. Ibanga ryo kuzuza inshingano riri mu bintu bibiri bikurikira: kuba umwizerwa imbere y’Imana n’abantu (1), no gukorera abandi (2). Ijambo ry’Imana ritubwira ko ushaka kuba mukuru akwiye kuba umugaragu w’abandi.
Mu ijambo rye, Guverineri w’Intara y’Amajyepfo yibanze kuri ibi bikurikira:
Yashimye Itorero Angilikani ry’u Rwanda muri rusange, na Diyoseze ya Shyogwe by’umwihariko, kubera imikoranire myiza na Leta. Yashimye ko Diyoseze ya Shyogwe ibwiriza Ubutumwa Bwiza mu bikorwa (atari mu magambo gusa). Yavuze ko Leta yishimira ibikoprwa bya Diyoseze ya Shyogwe cyane cyane mu burezi, ubuvuzi, iterambere n’imibereho myiza y’abaturage. Yavuze ko ivugabutumwa rifite akamaro ko gutuma umukristo agira indangagaciro nziza, bityo akaba n’umuturage mwiza. Yarangije yizeza ubufatanye abarobanuwe mu murimo Imana yabahamagariye.
Mu Ijambo rya Nyiricyubahiro Musenyeri, Dr Jered KALIMBA, Umwepisikopi wa Diyoseze ya Shyogwe:
Yashimye Imana yamushoboje gukora umurimo mu myaka 25 amaze ari Umushumba wa Diyoseze Shyogwe. Yavuze ko hahushye umuyaga mwinshi, ariko Imana ikaba itarahwemye kubana na we. Yashimye kandi Nyakubahwa Paul KAGAME, Perezida wa Repubulika y’u Rwanda kubw’imiyoborere myiza n’umutekano useseye yahaye Igihugu cyacu, bityo n’amatorero akaboneraho kugera ku ntego zayo. Yashimye kandi abo bakoranye umurimo, cyane cyane abo batangiranye nyuma ya Jenoside yakorewe Abatutsi muri Mata 1994. Yashimye kandi abafatanyabikorwa n’imiryango nterankunga bafashije kugira ngo Diyoseze ya Shyogwe igere aho igeze. Mu bikorwa Nyiricyubahiro Musenyeri Dr Jered Kalimba ashimira Imana ko yagejeje kuri Diyoseze ya Shyogwe mu myaka 25 amaze ayiyoboye, harimo ibijyanye n’uburezi; ivugabutumwa, iterambere, imibereho myiza y’abaturage, etc.
Mu jambo Nyiricyubahiro Musenyeri Dr Laurent MBANDA, Umwepisikopi Mukuru wa EAR yagejeje ku bitabiriye uyu munsi, yagarutse kuri ibi bikurikira:
Yashimye Imana kubyo Itorero Angilikani ry’u Rwanda muri rusange rimaze kugeraho, ndetse n’ibyo Diyoseze ya Shyogwe yagezeho mu gihe cy’imyaka 25 Nyiricyubahiro Dr Jered KALIMBA amaze ayiyobora. Ubu EAR ifite Amakanisa arenga 2230; Abakristo barenga 1.200.000; Diyoseze 13; Amashuli y’inshuke arenga 600; Amashuli abanza arenga 310; Amashuli yisumbuye arenga 117; Amashuli makuru 3; Ibigo Nderabuzima birenga 10; Amavuriro y’ibanze arenga 19; Ibitaro bya Kigeme na Gahini; etc. Nyiricyubahiro Musenyeri Laurent Mbanda yarangije avuga ko mu byo dukwiye kwishimira harimo n’inama ya GAFCON izabera i Kigali muri uyu mwaka, asaba ko abakristo bakomeza kuyisengera.
Tugarutse kuri Diyoseze ya Shyogwe na Nyiricyubahiro Musenyeri Jered KALIMBA, twakwibutsa ko iyo Diyosezi yatangiye ku itariki ya 09/08/1992, itangirana na Paruwasi 13. Ubu ifite Paruwasi mirongo itatu n'umunani (38) n’Ubucidikoni butanu (5), hamwe n’abakristu 27.000 bose hamwe bari mu Turere tune: Kamonyi, Muhanga, Ruhango, na Nyanza, mu Ntara y’Amajyepfo y’u Rwanda. Umwepisikopi wayo wa mbere yabaye Samuel MUSABYIMANA wayiyoboye guhera mu 1992 kugera mu 1994. Nyiricyubahiro Musenyeri Dr. Jered KALIMBA yatangiye kuyobora Diyoseze ya Shyogwe guhera ku itariki ya 15/06/1997.
Nyuma ya Jenoside yakorewe Abatutsi muri Mata 1994, Diyosezi ya Shyogwe yagize uruhare rukomeye mu bumwe n’ubwiyunge bw’Abanyarwanda. Yagize kandi uruhare mu iterambere ry'abaturage, cyane cyane abatuye mu Turere ikoreramo, binyuze mu bikorwa by’Ivugabutumwa; Ubuvuzi, Amahugurwa, n'Uburezi.
Yubile Nziza kuri Nyiricyubahiro Musenyeri Dr Jered KALIMBA, ku Bapasitori, n’Abakristu bose ba Diyosezi ya Shyogwe. Imana ihabwe icyubahiro muri byose!
Arch. SEHORANA Joseph
Acidikoni wa Hanika, akaba na
Chancellor wa EAR, Shyogwe
Add a comment


text:
Mavenge Sudi yemeye ko indirimbo yaririmbye atari ize ndetse abisabira imbabazi
Umuhanzi nyarwanda Mavenge Sudi yemeye ko indirimbo acuranga atari ize bwite ahubwo ari iz’umuhanzi wishwe muri Jenoside yakorewe Abatutsi witwa Kayitare Gaetan kugira ngo zitazimira ndetse abisabira imbabazi.
Yabyemeye ku wa Kabiri tariki ya 03 Kanama 2021, mu kiganiro Impamba y’Umunsi cyatambutse kuri KT Radio, mu gace kacyo kitwa NYIRINGANZO.
Mavenge Sudi uzwi cyane mu ndirimbo Gakoni k’Abakobwa, Ku Munini n’izindi, yavuze ko yamenyanye na Kayitare Gaetan mu mwaka wa 1986 amusanze aho yakoreraga mu Ruhango.
Mavenge Sudi yavuze ko yavuye i Kigali ari kumwe n’umusore witwa Mugabo wakomokaga i Nyanza, bahamara iminsi itatu na ho bahava berekeza i Karama ku musore witwa Muhirwa wacurangaga gitari ariko wakoranaga na Kayitare Gaetan.
Bahageze ngo basanze Muhirwa nta gitari (Guitar) afite bakomeza inzira bagana ahitwaga i Kigoma (Ruhango y’ubu) bahasanga Kayitare Gaetan.
Ati “Tugezeyo Mugabo yaramumbwiye hanyuma Kayitare arishima ampa gitari ndacuranga atangazwa, atungurwa, ankundira ukuntu nakiriye gitari nyicurangisha imoso, ndacuranga utuntu nari nzi cyane, ndamuririmbira arishima ubwuzu buramusaba, mbona biramurenze.”
Mavenge Sudi avuga ko icyo gihe bahise baba inshuti ndetse Kayitare Gaetan amuririmbira indirimbo ye ya mbere yitwa “Ikigabiro” na yo Mavenge akaba yarayisubiyemo.
Avuga ko nyuma yaho bajyanye mu irushanwa ku Gisenyi, nyuma y’iryo rushanwa nabwo ngo yakomeje kuzajya amusanga aho yakodeshaga yakoreraga akazi ko kudoda imyambaro cyane iy’abagore n’abakobwa, i Kigoma.
Mavenge avuga ko yakomeje kubana na Kayitare Gaetan i Kigoma ndetse atangira no kuzajya amutuma kasete (Cassette) mu mujyi wa Kigali agashyiraho indirimbo akaziha abaturage bazishaka.
Agira ati “Yantumaga kasete i Kigali, nazikuraga mu iduka bitaga muri Audiotex, hafi no kwa Venant, agashyiraho indirimbo akaziha abantu b’inshuti ze, ababyeyi, abamama, abapapa, abantu bose ndetse ukabona biramushimishije.”
Mavenge Sudi ariko yahakanye ko atigeze afunganwa na Kayitare Gaetan ahubwo ko yakundaga kumusura akamugemurira ibintu bitandukanye ahawe na Muhirwa wacuruzaga imyenda i Nyanza.
Muri gereza ngo yamushyiriyeyo gitari ye, kasete ndetse na kasete fone kugira ngo ajye abona uko akora indirimbo ze akaziha abantu bazifuza ku buntu.
Yavuze ko indirimbo acuranga kenshi ngo yakunze kubivuga mu itangazamakuru ndetse no mu bantu baziranye ko ari iza Kayitare Gaetan ndetse akababwira n’amateka ye.
Yavuze ko nyuma ya Jenoside yakorewe Abatutsi aribwo yahisemo kuririmba ibihangano bya Kayitare Gaetan kugira ngo bitazimira kandi yari inshuti ye.
Ati “Umuco namusanganye, igihango twagiranye, ibiganiro twagiranye, uburyo yari afite umuco wo gusohora ibimurimo kandi nkabona arangwa no kubiha abantu bose, nkimara kumubura nyuma ya Jenoside yakorewe Abatutsi narebye ukuntu abantu bari bakonje, ukuntu twari dukonje, ntekereje ko hari ibihangano bya mugenzi wanjye nanjye nifitemo yanyigishije noneho nkora ku buryo mbisohora kugira ngo bitazagwa mu kimuga, ahubwo mbisohore byubake Abanyarwanda mu bijyanye n’urukundo kuko hari ukuntu duhungeza abantu kugira ngo bishime bave mu irungu kubera ibihe bibi twari tuvuyemo.”
Yongeye ati “Ubwo rero ako kantu, ntigeze mvuga, inshuti zanjye, abantu bose bakunze kuba abafana banjye, batari bamenya ako kantu ndakababwiye kandi nzahora nkasubiramo nanamuvuga ibigwi.”
Mavenge Sudi yaboneyeho n’umwanya wo gusaba imbabazi kubera kwiyitirira ibihangano bitari ibye.
Yagize ati “Imbabazi kuzisaba ni byo koko nk’umuntu wumva ko ntigeze mbivuga, musabye imbabazi pe ariko noneho nk’umuntu w’umugabo ushyira mu gaciro bumvise urukundo twagiranye, amateka dufitanye na Gaetan ni maremare.”
Yanahishuye ko indirimbo “Kavuna”, Kayitare Gaetan yayihimbiye muri gereza ndetse icyo gihe ngo ni nabwo yamusabye ko ibihangano bye bitazazimira ahubwo yazaziririmba.
Mavenge Sudi yavuze ko ntawundi muhanzi wasubiyemo indirimbo ya Kayitare Gaetan ndetse ngo ku giti cye ntiyanamwemerera kuko zose azizi.
Yanijeje ko afite gahunda yo kuzajya gusura umuryango wa Kayitare Gaetan kugira ngo bagire ibyo baganiraho byerekeranye n’izi ndirimbo yasubiyemo.
Shumbusho Michel uhagarariye umuryango wa Kayitare Geatan yashimiye cyane Mavenge ku bw’imbabazi yasabye ariko avuga ko atamuha imbabazi we wenyine ariko nanone bakibabajwe n’uko yazisubiyemo nabi.
Yagize ati “Jye naramubwiye duhuriye mu Biryogo, ndabimubwira ntiyabyumva ariko mubwira ko twababaye nk’umuryango kuzisubiramo nabi kuko atari ko yazicuranze, yego ubisabiye imbabazi, natwe turabyakiriye gato ariko ntabwo birangiye kuko burya ikosa riba ryabaye ni ugusubiramo ikintu cy’undi yakoze, n’ubwo yaba ari inshuti yawe yarabikuragije, ubisabira mu muryango wasigaye ntabwo yazimye kuko afite abavandimwe basigaye kuko ubu hasigaye batatu.”
Ati “Dufite ibyo tugiye kuganira nk’umuryango ahubwo turamushimiye cyane Imana imuhe umugisha, imbabazi yazisabye sinahita nzitanga jyenyine tuzicara tubiganireho ariko turamushimiye ni umuntu w’umugabo.”
Iyi nkuru yakozwe ku bufatanye n’Umunyamakuru Bisangwa Nganji Benjamin
Umva ikiganiro cyose Ben Nganji yagiranye na Mavenge Sudi
Ibitekerezo ( 5 )
Mavenge yazamukiye ku ndirimbo z’abandi nta burenganzira... gusa siwe wenyine kuko nabonye n’abandi bahanzi benshi babigize umuco kdi batabiherewe uburenganzira na ba nyirazo cg imiryango yabo. Gusa bigomba guhunduka kuko ni ubujura
Hahahhh les nasques tomberont tjrs! Ndumiwe...
Ese Geatn amaherezo ye yaba ayahe ko mutubwiye ko yari afunzwe?yafunzwe ryari?Ese aracyariho?Abo mu.muryango we kuki batinze kuvugurza ibi bihangano kuva 1997 ubwo Mavenge yqbisubiragamo?
Yewe nubwo zitaba ize azi kuririmba pe! Kdi nubundi nabandi abenshi ntibaririmba izabo... Mavenge Sudi ngewe ndakwemera kweri ahubwo uzihangane ukorane indirimbo na Riderman uzaba uturyohereje ubuzima.
@Modeste.
Yewe nubwo zitaba ize azi kuririmba pe! Kdi nubundi nabandi abenshi ntibaririmba izabo... Mavenge Sudi ngewe ndakwemera kweri ahubwo uzihangane ukorane indirimbo na Riderman uzaba uturyohereje ubuzima.
@Modeste.


text:
Isomo rya 1: Ibyakozwe n’Intumwa 11,19-26
Nyamara, abari batatanyijwe n’ibitotezo byavutse igihe cya Sitefano, baragenda bagera muri Fenisiya, i Shipure n’i Antiyokiya, ntibagira undi batangariza ijambo ry’Imana, uretse Abayahudi bonyine. Ariko bamwe muri bo bakomoka muri Shipure no muri Sireni bageze i Antiyokiya, bamenyesha n’Abagereki Inkuru Nziza ya Nyagasani Yezu. Ububasha bwa Nyagasani burabakomeza, bigatuma umubare w’abahinduka bakamwemera urushaho kwiyongera. Iyo nkuru iza kugera kuri Kiliziya y’i Yeruzalemu, maze bohereza Barinaba i Antiyokiya. Ngo agereyo, abona ineza Imana yari yabagiriye, biramushimisha. Nuko arabihanangiriza ngo bizirike kuri Nyagasani babikuye ku mutima. Koko rero, Barinaba yari umunyangeso nziza, wuzuye Roho Mutagatifu n’ukwemera. Bityo abantu benshi biyongera ku bemera Nyagasani. Nuko Barinaba ajya i Tarisi gushaka Sawuli; ahamusanze amuzana i Antiyokiya. Bahamara umwaka wose bakorera iyo Kiliziya kandi bigisha inteko nyamwinshi y’abantu. Aho i Antiyokiya nyine, ni ho abigishwa bitiwe bwa mbere na mbere «Abakristu».
Zaburi ya 86 (87),1.5c.2, 3.5ab, 6-7
R/Mahanga mwese, nimusingize Uhoraho !
Siyoni yubatse hejuru y’imisozi mitagatifu
Uhoraho akunda amarembo yayo,
kurusha ingoro zose za Yakobo.
Abakuvuga bose baragusingiza,
wowe murwa w’Uhoraho !
Naho Siyoni bose bazayite ‘Mubyeyi !’
kuko buri muntu wese ayivukamo.
Uhoraho yandika mu gitabo cy’imiryango,
ati « Uyu n’uriya na bo bayivukiyemo ! »
Maze ababyinnyi n’abaririmbyi,
bazatangarize hamwe ikuzo ryawe, Murwa w’Uhoraho !
Ivanjili ya Mutagatifu Yohani 10,22-30
Yeruzalemu bahimbazaga umunsi mukuru wo gutaha Ingoroy’Imana. Hari mu itumba. Yezu yagendagendaga mu Ngoro yImana mu nsi y’Ibaraza rya Salomoni. Abayahudi baramukikiza, maze baramubaza, bati «Uzakomeza kuturerega na ryari? Niba uri Kristu bitwerurire, ubitubwire.» Yezu arabasubiza ati «Ndababwira mukanga kwemera; ibikorwa nkora mu izina rya Data, ni byo bihamya ibyanjye. Mwe ntimwemera, kuko mutari abo mu ntama zanjye. Intama zanjye zumva ijwi ryanjye, ndazizi, na zo zikankurikira. Nziha ubugingo bw’iteka, kandi ntiziteze gupfa bibaho; byongeye kandi nta n’uzazinkura mu kiganza. Data wazimpaye, aruta byose, kandi nta wagira icyo ashikuza mu kiganza cya Data. Jye na Data turi umwe.»


text:
Video
Baza Shangazi
Tuesday, December 11, 2007
URUKUNDO:IYO UTAKIBONA AKANA KO MU JISHO
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha Abantu benshi bashaka ifoto.Bakundana n'ifoto y'umukunzi w'agatangaza batekereza mu mitima yabo.Ukunda arareka gusa akibonera uruhande rwiza rw'uwo akunda akirinda cyangwa akirengagiza kubona uruhande rubi.
Ibibazo bitangira kuboneka iyo amaso atangiye guhumuka.Iyo urukundo atakiri impumyi, rwatangiye kubona.Icyo gihe ibikarito wari wikinze mu maso biba bimaze kugwa, ukuri kugiye ahagaragara,umaze kubona umuntu ari nk'undi.Ko umukunzi wawe ashobora kurangwaho igitotsi.Uko iminsi iha amezi,amezi na yo agaha imyaka,ni ko ibikarito bigenda bigwa n'urukundo rukendera, kuko ukuri ariko kugenda kujya ahagaragara.
Nibwo rero umuntu atangira kubwira undi ati"warahindutse,uko umeze ubu siko nkuzi".Mu by'ukuri ntaba yarahindutse, ahubwo ubu ni bwo uba utangiye kumumenya by'ukuri, kuko mbere amaso atabona y'urukundo ntiyatumaga umubona neza,
wiboneraga gusa
ari ihogoza,
ari maso y'inyana,
aseka zigata izazo,
ari marebe atembaho amaribori,
ari nyambo iruta ibigarama,
ari nugururiye inyange, ari umwari utagira inenge, akubwira ati"ngwino mugabo wanjye"
warahindutse umusizi w'umusinzi,
ntaho utaniye n'umusazi kubera urukundo,
utaha mu rugo umutaka,
ukirirwa umuririmba,
imivugo n'ibisigo byose ari ibye.
Abantu b'ubwo bwoko ntibagira amakosa.Nyamara iyo igihu cy'urukundo rw'ubuhumyi gitamurutse ushobora kubona uwo ukunda by'ukuri uwo ari we.
Benshi barongora inzozi, nyamara iyo bukeye, mutakirebana akana ko mu jisho, mugomba kuzinduka mukajya gutabira ibijumba,mugomba kurera abana, ukuri kuragaragara.
KWEMERA UMUKUNZI WAWE UKO ARI
Ukimara gukanguka, akana ko mu jisho kakimara kuzimira, mwemere uko umusanze,mwemere uko ari,mwemere n'amakosa ye n'intege nke ze, nubwo yaba agutesha umutwe akakubuza amahoro n'amahwemo,mwemere utyo mugerageze gukemura ibibazo aho kumujugunya mu kidobo k'imyanda! Emera ko adashobora kuba mwiza 100% nk'uko nawe bitagukundira.
IBIMENYETSO BIGARAGAZA KO WANANIWE KWEMERA UMUKUNZI WAWE UKO ARI
-ukwijujuta,
-kwigira intakoreka,
-umunabi,amagambo n'intonganya by'urudaca,
-guhigima, -agasuzuguro,n'ibindi byerekana ko atakigushimishije na gato kandi ko ntacyo yakora ngo kikunezeze.
Ibikorwa nk'ibi bisenya urukundo kandi bishobora no kururimbura.Umuti ni ukwihangana no kumwemera nk'uko nabivuze haruguru.
1 comment:
- AnonymousOctober 17, 2010 at 3:09 PM
Nitwa KANEZA Alice ndi umukobwa wifuza umusore mfite imyaka32 ndibana nkuda gusohokana numukunzi tukaryoshya(nubwo namubuze) UMUSORE NKENEYE NUZI GUTERA AKABARIRO UTAJENJEKA AKAMARA AGAHINDA MARANYE IGIHE!sindi mubi kandi mfite igikundiro ariko nabuze nuwambaza izina nkomoka muntara yiburasirazuba nkaba nigisha I kigali nkaba niga ULK soir!ReplyDelete
NB:CASH NDAZIFITE NA DPPRACEMENT NTA KIBAZO MFITE IMODOKA YANGE!
Umusore wese unkeneye anyandikire kuli iyi email kandi abe ari serieux kandi yiteguye ko isaha nisaha twabonana tukabanza tukipimisha kugira ngo tutanduzanya!!!agomba kwemera ko twajya tumarana weekend yose twasohokeye ahntu tubana mu cyumba kimwe nzajya nkubaha cyane nkwihe wese de A a Z.umusore agomba kuba afite byibura21ans atarengeje45ans!!
email: alicekaneza@gmail.com
ok ndategereje (please ndababaye cyane)


text:
Ibicuruzwa nyamukuru bya Hongdali ni umurongo witeranirizo, umurongo uteranya uteganijwe, umurongo uteranya igice, umurongo wo guteranya imashini, umurongo wo guteranya umukandara.Birumvikana ko Hongdali itanga kandi ubwoko butandukanye bwa convoyeur, icyatsi kibisi cya pvc icyuma, icyuma gikoresha amashanyarazi, icyuma kidafite ingufu, icyuma gikurura imbaraga, icyuma cya meshi, icyuma cya Teflon hamwe nubushyuhe bwo hejuru, ibiryo byo mu rwego rwo hejuru.
Isahani ya plaque LED TV LCD TV Yipimisha Umusaza kumurongo, ni ukuvuga, icyuma gikoresha plaque hamwe na socket yamashanyarazi bikwiranye na plaque ya plaque, hanyuma LED TV icomeka hamwe na socket hanyuma ikabona imbaraga, hanyuma umurongo wa LCD TV, LED TV ishaje umurongo, LED TV ishaje kumurongo irashobora gukorerwa kuri plaque ya plaque, ikaba ari umurongo uteranya moteri, umurongo wikora, imashini ikora yikora, umurongo wimodoka, umurongo uteranya imodoka, imirimo yo guterana irashobora gukorwa kuri sisitemu yo guterana.Na none umurongo winteko wakazi urashobora kongerwaho sisitemu yo gukora inteko.Hagati aho, Hongdali itanga umurongo wa LED TV, umurongo wa LCD TV.Automatike ya santimetero 65 LCD ya tereviziyo, umurongo wa santimetero 65 za LED TV hamwe na sisitemu yo kugenzura PLC irakunzwe cyane kandi abakiriya benshi bahitamo umurongo.Dufite kandi umurongo wa convoyeur wo gukora TV, nubukungu.Dufite kandi ubundi bwoko bwimikorere ya LCD TV, ikaze kugirango tuvugane.
Hongdali itanga umukandara wubwoko butandukanye kumurongo wa tereviziyo, nkicyatsi kibisi cya pvc icyuma giteranya umurongo, icyatsi cya pvc icyatsi kibisi hamwe numurongo wo guterana, umurongo wubururu wubururu.Hongdali itanga kandi ubundi bwoko bwumurongo wa tereviziyo, nkumurongo wintoki wa tereviziyo, umurongo wa tereviziyo ya manpower, umurongo uteganijwe wa tereviziyo.Tanga kandi ubwoko bwa pallet ubwoko bwa tereviziyo hamwe numurongo wa tereviziyo ya tereviziyo kugirango uhuze ibyifuzo bitandukanye byabakiriya.
Hongdali itanga kandi ibikoresho nibikoresho, dutanga nkumushoferi wamashanyarazi, balancer ya progaramu ya screwdriver, ibyuma byo kugurisha ibyuma bya elegitoronike, intebe yimukanwa, igitambaro cyo kurwanya intoki, imashini ya hydraulic forklift, imashini ifunga imashini, imashini ifata kaseti, imashini ikata / imashini ishushanya ... ibisobanuro nyamuneka twandikire kubintu byinshi.Hongdali itanga serivisi imwe kuri wewe.
Hongdali yiboneye itsinda ryaba injeniyeri hamwe nitsinda ryaba injeniyeri kugirango bashyigikire imishinga yo hanze.Itsinda ryacu rya injeniyeri rizagufasha gutegura uruganda rwawe ukurikije imiterere yawe kandi ikuyobore uko washyira umurongo winteko hamwe na convoyeur.Mugushiraho, tuzohereza itsinda rya injeniyeri kugirango ikuyobore uburyo bwo kwinjizamo no kugutoza uburyo bwo gukoresha no kubungabunga umurongo wa convoyeur hamwe ninteko.
Ubu bwoko bwa pallet guteranya umurongo burashobora kandi gukoreshwa mugusaza kwa TV kumurongo, TV zirashobora guhagarara cyangwa kuryama kuri pallets kugirango ushaje.Urashobora guhitamo TV ishaje trolley cyangwa TV gusaza rack yo gusaza kwa TV.Urashobora guhitamo kimwe ukurikije ibyo ukeneye.
Hongdali itanga ubwoko butandukanye bwa tereviziyo ya tereviziyo, umurongo wubukungu wubukungu cyangwa umurongo uteranya.Murakaza neza kutwandikira kugirango tuganire kandi dufite inararibonye ya injeniyeri yo gushyigikira.


text:
Nyuma yo gukora isesengura no kumva ibyo abantu bavugaga, hari ibyakosowe ku buryo ibyagaragaraga iyo amanota yabaga yatangajwe bitazongera kugaragara, kugira ngo barusheho gutanga amakuru ashobora kwifashishwa n’abanyeshuri ndetse n’ababyeyi, kugira ngo bagire ibyemezo bafata, kuko biba bigoye iyo batabashije kubyumva neza.
Kimwe mu bitazongera kugaragara nyuma yo gutangaza amanota, ni uburyo yashyirwaga mu byiciro, aho wasangaga umuntu afite amanota menshi ari mu cyiciro gito, ku buryo byasaga nk’ibitanga ubutumwa butumvikanwaho, haba ku ruhande rw’ababyeyi cyangwa abanyeshuri.
Uretse ibijyanye n’icyiciro bitazongera kugaragara nk’uko byari bisanzwe, hari n’ibindi byaherekezaga amanota bitazongera kugaragara, kuko bitagiraga amakuru y’ingenzi byongeraga ku kigereranyo cy’amanota umunyeshuri yabonye, bizwi nka Division kuva ku ya mbere kuzamura.
Ikindi kitazongera kugaragara ni uburyo amanota yagereranywaga mu bana basozaga ibizamini by’amashuri yaba abanza, icyiciro rusange, no gusoza ayisumbuye, kuko wasangaga ibara n’igereranya ry’amanota bitandukanye.
Umuyobozi Mukuru w’Ikigo cy’igihugu gishinzwe ibizamini n’ubugenzuzi bw’amashuri (NESA), Dr. Bahati Bernard, avuga ko ibara n’igereranya ry’amanota ryabaga ritandukanye cyane, n’ubwo abanyeshuri babaga bahuje icyiciro.
Ati “Wenda washoboraga nko kubyumva ku banyeshuri barangiza amashuri abanza, n’icyiciro rusange cy’amashuri yisumbuye, ariko iyo wajyaga mu barangiza amashuri yisumbuye, wasangaga nk’abarangije amashuri y’inderabarezi (TTC), yabarwaga ukwayo ugasanga yashyizwe ku 100, wajya muri TVET, ugasanga na ho barabara amanota menshi araba 60, wajya mu yigisha ubumenyi rusange ugasanga ni 73”.
Akomeza agira ati “Ibyo byose twarabihuje, uburyo amanota ashyirwa mu byiciro haba mu bakora ikizamini gisoza amashuri abanza, icyiciro cya mbere cy’amashuri yisumbuye, ndetse n’abakora ikizamini gisoza amashuri yisumbuye, byose twarabiringanije bijya hamwe”.
Kuba hakoreshwa integanyanyigisho ishingiye ku bushobozi, bivuze ko imikorere n’imitsindire y’umwana bireberwa mu itsinda, aho umunyeshuri arenga ibyo yamenye, agakoresha ubwo bumenyi mu kindi kintu kigaragara, ari na yo mpamvu abanyeshuri bazajya bashyirwa mu byiciro hakurikijwe amanota bagize.
Dr. Bahati avuga ko biteganyijwe ko amanota y’abanyeshuri azajya ashyirwa mu byiciro birindwi.
Ati “Amanota yabo yose azajya ashyirwa mu byiciro birindwi, guhera ku ndashyikirwa (Excellent), ukaza kugera no kubatsinzwe, ibi bizakorwa haba ku barangiza amashuri abanza, icyiciro rusange cy’ayisumbuye, n’abarangiza ayisumbuye, ni ukuvuga ko bizajya biba bihujwe. Iki na cyo ni ikindi gishya twazanye, ntabwo ari ko byari bimeze mbere”.
Abanyeshuri bazajya batsinda isomo bakabona amanota guhera kuri 70% kuzamura, bazajya bashyirwa mu cyiciro cy’indashyikirwa, bikazagenda bihuzwa bikavanwamo ikigereranyo cy’amanota umunyeshuri agomba kugira mu bizamini byose yakoze.
Hari impamvu yahereweho bahitamo ko icyiciro cya mbere kigomba kujyamo abanyeshuri bazabona amanota 70% kuzamura nk’uko Dr. Bahati yabisobanuye.
Ati “Twagiye gufata icyemezo cyo kuvuga ngo abantu ni indashyikirwa ari uko twasubiye inyuma, tukareba imyaka yabanje uko byari byifashe, abana bari indashyikirwa batsindira hejuru bangana gute, tumaze kureba iyo mibare yose, nuko abana bagiye batsinda, bishobora kuzahinduka nyuma, biterwa n’amateka y’imitsindire y’abana”.
Ikigereranyo cy’amanota (Aggregate) menshi ashoboka ku munyeshuri wabaye indashyikirwa arangije amashuri abanza azajya aba ari 30, ariko bikaba bishobora kuzahinduka bitewe nuko hari amasomo ashobora kwiyongera mu bizamini bya Leta bakora.
Naho ikigereranyo cy’amanota menshi ashoboka ku munyeshuri wabaye indashyikirwa mu cyiciro rusange cy’amashuri yisumbuye azajya aba ari 54, nayo akaba ashobora kuziyongera mu gihe habayeho impinduka mu bizamini bya Leta bakora.
Mu gihe ku banyeshuri barangiza ayisumbuye hazakurikizwa biriya byiciro birindwi byavuzwe haruguru ariko hagendewe ku buremere bwa buri somo kuko atari ko bose biga amasaha angana ku masomo yose, aho bazajya bakuba amanota yabonye, n’amasaha yigamo isomo mu cyumweru, ubundi bimuhe icyiciro abarizwamo.
Nubwo ari ubwo buryo bizakorwamo, ariko ari abiga mu mashuri y’inderabarezi, Imyuga Tekiniki n’ubumenyingiro hamwe n’abiga mu bumenyi rusange, bose bazahurira ku kigereranyo cy’amanota menshi ashoboka umunyeshuri ashobora kugira, kuko ntawuzaba ashobora kurenza 60.
Reba ibisobanuro kuri iyi gahunda, muri iyi video:
Ibitekerezo ( 23 )
Nuku bangerangeza kusubiza amanota kumasuri
Murakoze cyane kumakuru muduhaye.
Turashakako mwatubwira itariki nyayo amanota azasohokeraho haba P6,S3naS6 muzaba mukoze
nshaka amanotay’icyareta
Miriweneza matubyiye igihe amanita azasohokera
Mubyukuri batubwire itariki nyayo amanota azasohokeraho kandi twishimiye ubwoburyobushya bwokubara amanota
BYARIBIKWIYE
Iyogahunda rwose yokubara amanota bundibushya ninziza. Mutubwire amanota azasohoka ryaru?
Amanota ya Mashuri yisumbuye azasohokaryari ? Mudusobanurire itariki turazibeshywa cyane bigatuma duhoramugihirahiro murakoze.
Amanota ya Mashuri yisumbuye azasohokaryari ? Mudusobanurire itariki turazibeshywa cyane bigatuma duhoramugihirahiro murakoze.
nibyo rwose murakoze kutugezaho impindukaka nziza kandi turizerako bizagira akamaro ,ariko ayomanota bagerageze asohoke vuba.
Iyi gahunda nziza kuko kubara ariya manota ntiyasobanukaga neza.twizeyeko buri wese azajya abasha kuyabara neza.batubwire amanota y’abana vuba twitegure rwose.


text:
Reba Video
Baza Shangazi
MBESE WICUZA KUBA WARASHATSE
Ibibazo by'abashakanye ni byinshi. Hari abavuga ngo "inshakira muruho ntibaza amoko". Hari igihe umuntu apima nabi agashakana n'umuntu badafite byinshi bahuriyeho. Ikibatsi cy'urukundo kigatuma bihutira kurushinga, nyuma y'iminsi mike gusa, ibibatandukanya bikaba byinshi kuruta ibibahuza. Bagatangira gushakira amahoro n'umutuzo hanze y'urugo. Umva uko uno mugore yicuza kuba yarashatse umugabo "Ndumva nifuza bya bihe ntari 'nyina wa' cyangwa 'muka naka' muri iyo minsi naritwaraga nkigarura. Ubu ngubu hari igihe nsohokana n'inshuti zanjye ariko umugabo ntabyemere. Umunsi umwe narasohotse ntinda gutaha, ngeze mu rugo nsanga yafunze umuryango n'ingufuri. Nahise niga isomo, nsohoka gusa iyo ari mu rugendo, kandi sinshobora kubimubwira."
Subscribe to: Post Comments (Atom)


text:
Ushobora kuba wajyaga wifuza kureba amashusho atandukanye aba ari ku rubuga rwa Youtube ariko ukazitirwa n’akazi no kubura umwanya, n’igihe uhugukiye ukagorwa no kubona internet.
https://www.youtube.com/watch?v=wvq2zG_fFBU
Hari uburyo ariko ushobora gukoresha bukagufasha kubika ayo mashusho(video) ukaza kuyareba nyuma kandi bitagusabye Internet.
Ubu buryo buzwi nka Offline viewing bwatangijwe mu 2014, bufasha abakoresha Youtube bifashishije telefoni zikoresha Android na iOS gukomeza kureba amashusho ari kuri uru rubuga n’igihe badafite internet.
https://www.youtube.com/watch?v=mY4pYs6Lf9k
Kugira ngo ibi bishoboke, bisaba ko uyavana kuri Internet aho ubikora unyuze muri porogaramu (app) ya Youtube, waba utayifite ukayishyiramo uyikuye kuri Play store cyangwa se App store bitewe n’ubwoko bwa telefoni ukoresha.
Nyuma yo kwinjira muri Youtube, shakisha amashusho wifuza kubika uyafungure, reba munsi yayo ahagana ku ruhande rw’iburyo ahari akamenyetso kameze nk’umwambi ucuritse.
Iyo ugahisemo bahita bakubaza uburyo wifuza ko amashusho ugiye kubika aza kugaragara (quality), nyuma yo kubihitamo, ahita atangira kuva kuri Internet (download),ugategereza kugeza igihe bakubwiriye ko yarangiye.
Mu gihe udafite Internet kandi nyamara wifuza kureba ya mashusho wabitse, ufungura Youtube nk’uko bisanzwe warangiza ukajya ahanditse Account (Offline), bahita bakwereka urutonde rw’amashusho wabitse ugahitamo ayo ushaka.
Si amashusho yose ariko uba wemerewe kubika ngo uze kuyareba nyuma, ayo utemerewe uyabwirwa n’uko adafite ka kamenyetso ka download twavuze haruguru.
Urubuga Gadgets 360 ruvuga ko mu minsi iri imbere Google izashyiraho uburyo bushobora gufasha umuntu kugena umubare w’amashusho ashaka kubika n’igihe igikorwa cyo kuyabika gitangirira bitabaye ngombwa ko agenda ahitamo ishusho imwe imwe (queue and background downloading).
Ikindi n’uko aya mashusho uba wemerewe kuyareba mu gihe kitarenze amasaha 48 kandi akenshi akaba akunze kubanziririzwa n’amatangazo yamamaza.
Iyo ariya masaha ashize, amashusho ahita yikuraho, mu gihe wumva ukiyakeneye usabwa byibura kujya ugerageza gushyira telefoni yawe kuri Interineti mbere y’uko iminsi ibiri ishira.
Kugira ngo kandi ubashe gukoresha ubu buryo bwa Offline Viewing ugomba kuba ufite konti ya Gmail.